Nova gradnja uništava blokove - Dnevni list Danas\nBeograd Nova gradnja uništava blokove\nTribina Inicijative Ne da(vi)mo Beograd\nNova gradnja uništava blokove\nU novobeogradskim blokovima, koji su ionako prenaseljeni, počinje, gradnja\nnovih zgrada, jedna po jedna zelena površina nestaje, upozoreno je večeras na tribini Inicijative Ne da(vi)mo Beograd.\n1Piše: FoNet 21. septembra 2017. 21.23\nFoto: Inicijativa Ne da(vi)mo Beograd\nPredstavnik građana Novog Beograda i urednik portala blokovi.com Ivan Milošević rekao je da su, zbog svega što se dešava, građani tražili da se organizuju i suprostave tome, jer „ljudi saznaju šta se događa u bloku tek kad dođu bageri“.\nMilošević je ukazao i da je gradska vlast na perfidne načine pokušavala da sakrije regulacione planove koje je donosila, ali da su sad uvideli da postoje organizacije koje to prate i da će morati da „obrazože svoje planove građanima“.\nNa tribini su građani Novog Beograda pozvani da se uključe u rad Inicijative i da se „uključe u nove akcije otpora samovolji gradskih vlasti i doprinesu planiranju, upravljanju i vođenju grada namenjenog građanima“.\ninicijativa ne davimo beogad, novi beograd\n12. novembra 2017. u 16.55\nTreba se sto pre zapitati ko zvrlja po urbanistickim planovima. U normalnim drzavama to nije moguce.


Australija – Srbija (20.30h) | BeliOrlovi.rs\nAustralija – Srbija (20.30h)\n23. juna 2010 - 14:22|Srbija-Australija, Svetsko Prvenstvo 2010|Komentari\nFudbalska reprezentacija Srbije igra sa Australijom u Nelspruitu u poslednjem kolu grupe D na Mundijalu u Južnoj Africi. Srbija je dovoljna pobeda za siguran prolaz u osminu finala, dok je Australiji potrebna ubedljiva pobeda.\nSelektor reprezentacije Srbije Radomir Antić istakao je da su ga igrači radom na poslednja tri treninga „primorali“ da bude optimista pred meč sa Australijom. „Optimista sam zbog načina na koji su momci odradili poslednja tri treninga“, izjavio je Antić-\nSelektor Srbije ističe i da mu je veoma drago što će se u tim vratiti Aleksandar Luković, koji je na premijeri protiv Gane dobio crveni karton i zbog toga propustio meč sa Nemcima.\n„Povratak Lukovića značajno će pojačati našu odbranu“, napomenuo je selektor Srbije. Vidić, Subotić, Kolarov i Ivanović već imaju žute kartone „zarađene“ u utakmici sa Nemačkom.\nRadomir Antić je istakao da je reprezentativcima Srbije samopouzdanje poraslo nakon pobede nad selekcijom Nemačke, koju je naš državni tim savladao prvi put nakon prijateljske utakmice odigrane 1973. godine.\nPoslednji put kada je bivša Jugoslavija pobedila tadašnju Zapadnu Nemačku na šampionatu sveta 1962. u Čileu „plavi“ su osvojili četvrto mesto.\nKapiten Dejan Stanković istakao je da je najvažnija stvar za srpsku selekciju što je „sve u rukama naših igrača“.\n„Ukoliko želimo da se plasiramo u osminu finala moraćemo da pobedimo kvalitetnu ekipu Australije. Učinićemo sve da obezbedimo nastavak takmičenja u Južnoj Africi“, poručio je Stanković.\n„Moramo da im odgovorimo htenjem i trčanjem, da u tim elementima, koji su njihovo najjače oružje, budemo barem ravnopravni, a onda će, uveren sam, naš individualni kvalitet doći do izražaja“, istakao je desni bek reprezentacije Srbije Branislav Ivanović.\nU daleko nepovoljnijem položaju od Srbije je Australija koju samo teorija održava u igri za drugi uzastopni prolazak među 16 najboljih selekcija sveta.\n„Kenguri“ nakon dva kola imaju samo jedan bod, a u situaciji kada o poretku u grupi odlučuje gol-razlika 0:4 u prvom kolu protiv Nemačke im znatno umanjuje šanse za prolaz u osminu finala.\nZa meč sa Srbijom u australijski državni tim vratiće se Tim Kejhil, koji se smatra vođom ove generacije. Kejhil je tokom susreta protiv Nemačke dobio direktan crveni karton zbog koga je propustio utakmicu sa „crnim zvezdama“.\nOporavljeni Hari Kjuel je zaigrao protiv Gane i dobio crveni karton pa ga neće biti u timu, baš kao ni povređenog Vinsa Grele i važnog defanzivca Krejga Mura koji će izostati zbog parnih kartona.\nUmesto Mura među centralne defanzivce će iSkot Čiperfild, koji je na prošlom Mundijau u Nemačkoj pre četiri godine bio standardan u prvom timu. U Južnoj Africi selektor Verbek ga najčešće koristi kao spoljnog igrača.\n„Zbog loše gol-razlike ostaje nam samo da se nadamo da će Gana da dobije Nemačku i da uz povoljne vesti sa te utakmice pokušamo da trijumfujemo u meču sa Srbijom“, izjavio je Lukas Nil.\nSelektor Australije Pim Verbek veruje da njegovi fudbaleri mogu da dođu do ubedljive pobede protiv Srbije.\n„Osećate i vidite oko sebe da je sve moguće. Igrači veruju u to, mi verujemo u to i takođe znamo da imamo težak posao jer protiv Srbije nije lako igrati. Međutim, mi verujemo da možemo da postignemo golove. Moramo da postignemo golove. Moramo da neđemo strategiju i na papiru postićićemo dovoljno golova, a momci to moraju da urade na terenu“, izjavio je selektor Australijem Pim Verbek.\nUtakmica Australija – Srbija igra se od 20.30 časova na stadionu „Mbombela“ u Nelspruitu, a sudiće Urugvajac Horhe Larionda kome će u deljenju pravde pomagati sunarodnici Pablo Fandino i Mauricio Espinoza.


S Nissan-LF Auto „asistentom“ potpuna kontrola Nissanovih automobila - Auto Republika\nODB adapter, posredstvom mobilnog telefona, u server Nissan-LF Auto Centra prenosi ogroman broj informacija od kojih vlasnik/vozač može da ima izuzetne koristi – od detektovanja kvara, sprečavanja nesreće, do obaveštenja gde je parkiran automobil!\nJedini u Nissanovoj mreži u Srbiji, Nissan-LF Auto Centar nudi mogućnost vlasnicima vozila te marke da ostvare interaktivnu komunikaciju između vozača/vlasnika, automobila i servisera.\nJedinstvena novina je zasnovana na najmodernijim komunikacionim i kompjuterskim tehnologija: ODB adapter očitava podatke sa računara u vozilu – ne samo one dok vozilo miruje, već i mnogo drugih zabeleženih tokom vožnje. Preko Bluetootha podaci se prenose na „pametan“ telefon korisnika. Vozači sa Android operativnim sistemom tokom vožnje ne moraju da aktiviraju aplikaciju jer se ona automatski pokreće, dok vozači sa iOS sistemom pokreću aplikaciju ali je mogu skloniti u „pozadinu“ i normalno koristiti svoj telefon. Količina podataka koji se prenose sa telefona na server je izuzetno mala – meri se u kilobajtima, a ni potrošnja struje iz baterije telefona tokom rada ove aplikacije nije bitno uvećana.\nNakon prijema podataka sa OBD adaptera, server u Nissan-LF Autu Centru automatski obraduje sve informacije na osnovu kojih vozač može da očekuje obilatu podršku u bilo kom trenutku tokom vožnje, kao i da primi informacije preventivne prirode – ako se ustanove vitalni nedostaci na vozilu.\nODB adapter radi kao dijagnostički uređaj i očitava veliki broj grešaka na vozilu, posebno na motornoj grupi. Kada otkrije greške, server direktno šalje informaciju vlasniku/vozaču na njegovu e mail adresu ili SMS poruku na telefon dežurnog servisera u Nissan-LF Auto Centru. Serviser poziva vozača i obaveštava ga o tipu greške i pomaže mu da izabere najbolje rešenje u tom trenutku. Na ovaj način mogu da se spreče veći kvarovi ili problemi koji bi mogli da proisteknu ukoliko se nastavi korišćenje vozila.\nIstovremeno, odmah se može zakazati termin dolaska u servis Nissan LF-Auto Centra, koji će biti spreman za već ustanovljen problem na vozilu, pa se time štedi vreme vlasnika. U slučaju kvara i potrebe za angažovanjem servisera van teritorije na kojoj Nissan-LF Auto Centar nije u mogućnosti da pruži hitnu intervenciju, operater/servisni savetnik može da pruži najbolje preventivne informacije o stvarnom problemu kako vozač/vlasnik ne bi bio izložen riziku da platili neadekvatnu uslugu potencijalnim nesavesnim auto serviserima.\nOvaj „asistent“ raspolaže i drugim vrlo korisnim mogućnostima. Recimo, pre polaska na put, dok je vozilo još na parkingu, u samo nekoliko desetina sekundi, vozač može da obavi brzu dijagnostiku vozila i predupredi eventualne već postojeće greške koje bi tokom vožnje mogle da stvore manje ili veće probleme.\nNissan-LF Auto „asistent“ ima uvid i u trenutno stanje kočnica, pneumatika i akumulatora. U slučaju da akumulator ima manju snagu, a pre nego se desi da zakaže u najgore vreme – u zimskom periodu, službenik iz Nissan-LF Auto Centra će obavestiti vozača/vlasnika da vozilo doveze na kontrolni pregled kako bi se ustanovilo da li je neophodna zamena akumulatora ili se može osposobiti za redovnu funkciju.\nAko se vozač/vlasnik opredeli za ovu uslugu Nissan-LF Auto Centra, lišen je i posebne brige o stanju pneumatika, jer, na osnovu tipa pneumatika i načina vožnje koje je snimio ODB adapter, u centru znaju dubinu šara, a, ako ima potrebe, obaveštavaju vozača/vlasnika da doveze vozilo da bi se ustanovilo detaljno stanje pneumatika. Takođe, vozač/vlasnik jednostavno može da zakaže sezonsku zamenu pneumatika.\nNa zahtev vozača, ovaj „asistent“ analizira stil i način vožnje pa servisni službenik konkretnim savetima pomaže da se optimizuju potrošnja goriva i habanje kočnica i pneumatika. Server u Nissan-LF Auto Centru analizira brzinu, broj kočenja, silu kojom se delovalo na kočnicu, “G” silu u krivinama i veliki broj drugih parametara koji su očitani tokom vožnje. Ovo je posebno važno za mlade i neiskusne vozače kojima ove informacije mogu da koriste za što bezbedniju vožnju i manju potrošnju goriva i delova na vozilu.\nOva usluga podrazumeva da će servisni službenik, na osnovu podataka iz servera o pređenoj kilometraži, obavestiti vozača/vlasnika o vremenu za redovan servis i dogovoriti obostrano prihvatljiv termin, ali i da će ga obavestiti o datumu do kog treba obaviti tehnički preged.\nZa bezbednost vozača i ostalih učesnika u saobraćaju od izuzetnog je značaja da Nissan-LF Auto „asistent“ može da „prepozna“ saobraćajnu nesreću i da, u slučaju potrebe, pozove pomoć. Aplikacija na mobilnom telefonu omogućava da se prati način i stil vožnje uz vizuelno atraktivno osmišljene prikaze i animacije, uvid u trenutnu brzinu vožnje, ograničenja brzine na putu itd.\nPreko aplikacije, vozač/vlasnik može da pošalje informaciju Nissan-LF Auto Centru o bilo čemu vezanom za vozilo, na primer, da “vuče” u jednu stranu, da ima vibracija, čudnih zvukova, o radu klima-uređaja ili bilo koju drugu informaciju, čak da pošalje fotografiju – recimo, oštećenja na staklima. Sve te informacije pomažu da se optimizuje dolazak u servis i uštedi vreme – i vlasnika i onog potrebnog za intervencije.\nNa kraju, mada ne i najmanje važno, aplikacija pomaže da se pronađe parkirani Nissan automobil, jer server „čuva“ tačnu lokaciju koja se prikazuje na zahtev vozača/vlasnika. Ovaj „asistent“ redovno obaveštava i o svim novostima u ponudi Nissan-LF Auto Centra.\ntags: nissan nissan-lf auto centar odb adapter\nprevious Renault brine za bezbednost naše dece\nnext Debitovao Infiniti QX50 na salonu u Los Anđelesu\nGospodin Srdjan iz LF je jedan od prodavaca koji je na mene ostavio veoma pozitivan utisak, nisam kupio Nissan ali da jesam to bi bilo u LF


Televizija 22.03.2020 23:40:01\nEBU-RTV-KOSOVO / EBU zabrinuta za Radio-televiziju Kosova\nPriština (MEDIA EXPRES) / 19. mart 2020. / Evropska radiodifuzna unija (EBU) izrazila je zabrinutost zbog predloženih smanjenja budžeta kosovskom javnom medijskom servisu, Radio-televiziji Kosova (RTK).\nU izjavi se kaže da su nacrtom nacionalnog budžeta za 2020. godinu, koji je 15. marta usvojen na vanrednoj sednici parlamenta, smanjena sredstva za RTK za dva miliona evra, na 8,96 miliona evra.\nIz EBU veruju da će takvo smanjenje finansija "potkopati misiju javnog servisa da informiše, edukuje i zabavlja građane, promoviše nacionalni jezik, istoriju, kulturu i tradiciju i služi svim segmentima društva, uključujući decu i manjine".\n- Uloga javnih medijskih servisa još je važnija u aktuelnom trenutku, sa širenjem korona virusa po Evropi, kada građani zavise od pouzdanih informacija, obrazovnog sadržaja i najava civilne zaštite. Nezavisno od ovih vanrednih okolnosti, RTK je zakonom obavezan da emituje značajne kulturne i sportske događaje, poput Olimpijade, koje uključuju velike operacije, dugoročno planiranje i finansijsku sigurnost – navode iz EBU.\nDodaju da je obezbeđivanje nezavisnog, stabilnog i adekvatnog finansiranja javnih medijskih servisa predmet mnogih evropskih instrumenata, posebno Preporuke 1878 (2009) Parlamentarne skupštine Saveta Evrope o javnim servisima, koji zahtevaju adekvatno dugoročno finansiranje PSM.\n- Pored toga, zabrinuti smo i zbog zahteva za kvartalnim izveštavanjem pred parlamentom. Na kraju svakog tromesečja RTK će podneti Skupštini izveštaj o nastalim troškovima. U skladu sa ovim stavom, sredstva se izdvajaju i prebacuju od strane Trezora na račun u komercijalnoj banci koji je odredio RTK, u skladu sa odlukom Komisije za budžet i finansije.\nEBU zaključuje da nema sumnje da RTK treba da bude odgovoran javnosti za svoje rashode, i u potpunosti podržava ovu obavezu. Međutim, kvartalno izveštavanje parlamentu moglo bi dovesti do osuđujućih zaključaka i neprimerenog političkog uplitanja, što bi ozbiljno narušilo institucionalnu nezavisnost i autonomiju javnog RTV servisa.\n- Pozivamo nadležne vlasti da ponovo razmotre budžet i izveštavanje parlamenta, kako bi RTK omogućili da ispuni svoj važan zadatak u demokratiji i društvu.


Tanjug 26. maja 2020. 16:33\nMOSKVA – Ministarstvo spoljnih poslova Rusije prokomentarisalo je, u saopštenju objavljenom na svom sajtu, zbivanja na Balkanu, uz ocenu da se u regionu i dalje, kako se navodi, „kultiviše pristrasan i politizovan pristup prema događajima iz doba jugoslovenskog sukoba iz devedesetih godina prošlog veka“.\nMinistarstvo ocenjuje da tendenciozna ocena događaja iz poslednje tri decenije na prostorima bivše Jugoslavije, kao i izvrtanje činjenica, proizvoljno imenovanje krivaca i druge poznate metode „političkog režiranja“ protivreče zadatku pretvaranja regiona u prosperitetni deo Evrope, koji se dinamično razvija.\nMSP ne precizira ko su akteri takvih politika i pristupa, ali ističe da se one sprovode „uz pomoć nezavisnih nevladinih organizacija koje finansiraju zapadne vlade i čije su aktivnosti povećane u Podgorici i Prištini“, sa ciljem da se Beograd „etiketira kao izvor zla“ iz perioda rušenja bivše Jugoslavije, i zaštite oni koji su činili zločine nad Srbima.\n„Tužno je da se ‘bičevanju’ Srbije sad pridružila i Crna Gora, koja je u doba kritičnih iskušenja stajala rame uz rame sa svojim severnim susedom. Naročito cinično se ponašaju kosovske institucije vlasti, gde su na rukovodećim funkcijama lica koja su direktno povezana s nečovečnim delima, uključujući otmice i ubistva ljudi radi ilegalne trgovine njihovim organima“, piše u saopštenju.


Rukomet:USPOSTAVLJENA SARADNJA SA ŽRK “GORAŽDE“\nAmel Rovčanin 18 februar 2021\nPrijepoljske rukometašice odigrale međunarodnu prijateljsku utakmicu protiv ŽRK “Goražda“. Dogovorena saradnja dva kluba i učešće na jesenjem turniru.\nU okviru priprema za nastavak sezone u Prvoj ligi – Zapad, rukometašice ŽRK “Prijepolje“ odigrale su prijateljsku utakmicu u Goraždu protiv istoimenog bosanskohercegovačkog premijerligaša i učesnika evropskih takmičenja. Utakmicu koja nije imala rezultatski imperativ, očekivano je u svoju korist rešila, kvalitetnija i iskusnija ekipa domaćih, rezultatom 24 – 16.\nPosle bazičnog dela priprema tokom kojeg su radile na sticanju kondicije i taktičkom uigravanju, utakmica protiv ŽRK “Goražde“ za Prijepoljke je bila prilika za proveru dosadašnjeg rada i otklanjanje nedostataka u igri. U ekipu su se nakon jednogodišnje pauze vratile Dušica Nedić i nekada najbolji strelac tima Suzana Tošić.\nKako je saošteno iz uprave kluba uz ova dva pojačanja ŽRK “Prijepolje“ će u nastavak sezone ući sa željom da osvoji prvu poziciju na ligaškoj tabeli i izbori plasman u viši rang takmičenja, koji im kako kažu, prema igračkom kvalitetu, realno i pripada.\nSusret u Goraždu bio je prilika da se ova dva kluba upoznaju i dogovore buduću saradnju. Prijepoljke su dobile pozivnicu na međunarodni rukometni turnir povodom dana grada Goražda koji će biti organizovan na jesen.\nPročitano 189 puta\tPoslednji put izmenjeno 18 februar 2021\nFudbaleri “Polimlja“ počeli pripreme: SKUPŠTINA KLUBA U MARTU\nNapisao: Amel Rovčanin\tfeb 25, 2021\nNapisao: Amel Rovčanin\tfeb 22, 2021\nFudbaleri “Polimlja“ počeli pripreme: SKUPŠTINA KLUBA U MARTU...\nКошарка: “МИЛЕШЕВКА“ БЕЗ КОМПАСА


Konferencija Dan socijalnih preduzeća – Socijalno preduzetništvo\nKonferencija Dan socijalnih preduzeća\nDatum: petak 23 новембра, 2018 | autor: S.P.\nProšlog meseca je održana konferencija „Dan socijalnih preduzeća“. U okviru konferencije Dan socijalnih preduzeća održan je Grad socijalnog preduzetništva, market na kome je 21 socijalno preduzeće iz 13 gradova i opština širom Srbije predstavilo svoje usluge, ideje i proizvode.\nPosetioci konferencije i građani su imali priliku da posete Grad socijalnog preduzetništva, upoznaju se sa poslovanjem i društvenom misijom socijalnih preduzeća, kao i da probaju i kupe neke od njihovih proizvoda. Kroz inovativan i kreativan performans, mladi dramaturzi, scenografi i glumci omladinskog alternativnog pozorišta Reflektor Teatar posetiocima su približili koncept socijalnog preduzetništva kao i svako socijalno preduzeće ponaosob.\nVesti Dan socijalnih preduzeća


Godišnje Kinezi izgube i do 9 dana u saobraćajnim gužvama - AUTOMOBILI\n23/04/2021 7:25:28 AM\nNASLOVNA / VESTI / Godišnje Kinezi izgube i do 9 dana u saobraćajnim gužvama\nGodišnje Kinezi izgube i do 9 dana u saobraćajnim gužvama\nMarko Vezmar 07/07/2014\tVESTI\nNe postoji ništa gore nego kada sedite u automobilu koji je zarobljen u saobraćajnog gužvi, i koji se ne pomera. Prema istraživanju kompanije “TomTom” koja se bavi izradom navigacionih sistema, najgora situacija po tom pitanju jeste u Kini.\nPrema podacima koji se tiču godine koja je iza nas prosečan stanovnik Kine svake godine izgubio devet dana svog života stojeći u mestu zaglavljan u saobraćajnoj gužvi.\nNakon ove daleke i ogromen zemlje Istoka slede, prema očekivanju, Sjedinjene Američke Države, u kojima naravno prednjači Los Anđeles. Podataka za našu državu prema očekivanju nema.\nPrethodno Opel kadet koji kida Poršea i Ferrarija\nSledeće BMW M4 protiv 2014 Chevrolet Corvette Stingray\n07/07/2014 at 18:29\nMislim da bi poludeo… :fiufiu:


RTCG - Radio Televizija Crne Gore - Nacionalni javni servis :: Turizam i ekologija :: Devastacija se nastavlja uprskos upozorenjima EU\nMANS O TARI 20. 06. 2019. 17:06 >> 17:06 0\nMANS O TARI\nGrupa nevladinih organizacija (NVO) informisala je danas Generalni direktorat Evropske komisije (EK) za životnu sredinu o nastavku zabrinjavajućeg odnosa Vlade Crne Gore prema uticaju izgradnje autoputa na rijeku Taru.\nPismo Direktoratu uputili su Mreža za afirmaciju nevladinog sektora (MANS), Grin houm, Ekološki pokret Ozon, Centar za zaštitu i proučavanje ptica, Sjeverna zemlja, Breznica, Crnogorsko društvo ekologa i Naša akcija.\nU pismu, direktoru Direktorata Daniela Kaleha i njegove pomoćnike Luisa Hereru i Natali Pauels, navodi se da snimci sa terena pokazuju da Vlada kontinuirano toleriše očiglednu devastaciju korita Tare i zanemaruje konkretne preporuke evropskih institucija kada je u pitanju zaštita te rijeke.\n„Snimci koje je Istraživački centar MANS-a napravio prethodne sedmice pokazuju da je CRBC otvorila još jednu nelegalnu deponiju za odlaganje materijala koji nastaje bušenjem tunela, a da su u potpunosti izostale bilo kakve mjere zaštite na kojima u kontinuitetu insistira EU“, kaže se u pismu.\nNavodi se da su snimci sa terena načinjeni u nekoliko navrata ovog proljeća pokazali da količina građevinskog otpada na obalama Tare samo raste, ali i da CRBC nesmetano otvara nove deponije, bez kontrole nadležnih organa.\nNavodi se da je i izvještaj UNESCO-a, objavljen prije nekoliko dana, demantovao resornog ministra Pavla Radulovića, koji je u medijskim istupima tvrdio da je sa rijekom sve u redu i da devastacije nema.\n„Ipak, UNESCO navodi da će ostati vidljive posljedice izgradnje autoputa na rijeku, uprkos planu remedijacije, ali i da rijeka trpi još uvijek nejasne posljedice zbog izvođenja radova u njenom koritu, kao i da se mora donijeti hitan plan upravljanja tim posljedicama i uticajima“, kaže se u pismu.\nPotpisnici pisma traže od EK traže da od Vlade zahtijeva poboljšanje transparentnosti projekta izgradnje autoputa koja je, kako su kazali, na izuzetno niskom nivou.\nNVO su apelovale na Direktorat da u svojoj komunikaciji sa crnogorskim zvaničnicima „iznova adresiraju pitanje zaštite rijeke Tare od uticaja izgradnje autoputa, ali i hroničnog nedostatka informacija kada je u pitanju ovaj projekat“.


Ministar poljoprivrede, šumarstva i vodoprivrede Republike Srpske Boris Pašalić izjavio je danas u Ugljeviku da ova opština ima odlične uslove za razvoj poljoprivrede koji nisu u potpunosti iskorišteni jer je izostala saradnja lokalne vlasti sa Vladom Srpske i resornim ministartsvom.\n"Svaka porodica koja ostane na selu da se bavi poljoprivredom nam je zlata vrijedna i želimo da ubuduće popravimo situaciju u Ugljeviku", rekao je Pašalić, koji je bio gost Opštinskog odbora SNSD.\nOn je pohvalio program za razvoj poljoprivrede koji je ponudio kandidat SNSD i koalicionih partnera za načelnika Ugljevika Milutin Tasovac, koji podrazumijeva ulaganje milion KM iz lokalnog budžeta za podsticaj domaćih proizvođača hrane.\n"Tasovac ima sjajan program, koji se uklapa sa programom resornog ministarstva, da podstiče one proizodnje koje mi možda nismo dovoljno obuhvatili. To je dobar model i ključ uspjeha da se poljoprivreda u Ugljeviku dodatno razvije", rekao je Pašalić, koji je i član Glavnog odbora SNSD-a.\nPrema njegovim riječima, Vlada Republike Srpske je posljednjih godina samo za vodoprivredne objekte u Ugljeviku izdvojila 5,2 miliona KM, a za podsticaj poljoprivredim proizvođačima 12,5 miliona KM od 2007. godine, pri čemu dominiraju podsticaji za proizvodnju mlijeka i voća.\n"Saradnja između opštine Ugljevik i resornog ministarstva bila je prilično skromna, nismo imali intenzivnu saradnju. Vrijeme je da se to na neki način popravi jer ima mnogo projekata koji su bili na raspolaganju našim poljoprivrednim proizvođačima, a nisu dovoljno iskorišteni, zbog neinformisanosti ili pasivnosti lokalne zajednice", poručio je Pašalić.\nOn je dodao da u ovakvoj situaciji najviše trpe poljoprivredni proizvođači.\nKandidat SNSD za načelnika Ugljevika Milutin Tasovac rekao je novinarima da je njegov plan za razvoj poljoprivrede baziran na investiciji od milion KM, uz koheziju opštine i Vlade Republike Srpske i na dobrobit stanovništva u kraju gdje 70 odsto ljudi živi na selu od svog rada.\n"Postoji mnogo načina da podignemo nivo poljoprivredne proizvodnje i da omogućimo ljudima egzistenciju od svog rada", rekao je Tasovac i dodao da je Vlada Republike Srpske samo za devet mjeseci ove godine uložila 800.000 maraka pomoći za poljoprivrednu proizvodnju u Ugljeviku, a u kontinuitetu od 2007. godine 17 miliona KM.\n"Ova sredstva nisu zanemarljiva, ali mogu biti i znatno veća ako se napravi kohezija opštine sa Vladom Republike Srpske, koju dosadašnja vlast nije imala, kao ni kontakte sa resornim ministartsvom", istakao je Tasovac.\nBoris Pašalić Ugljevik Lokalni izbori 2020


Predstojeći izbori nisu samo odbrana BiH, nego i mira na Balkanu - XXZ Portal\n02.10.2018. - 16:17\nVišemesečni banjalučki bunt zbog brutalno ubijenog Davida Dragičevića (21), četvrtog ubijenog mladog čoveka, čija je smrt povezana sa državnim aparatom, potvrđuje da se ljudi bude i ne pristaju da im deca završavaju na rečnom dnu u ime bilo koje sulude nacionalističke ideje iza koje se uvek krije težak kriminal i besprimerna pljačka vladajućih (ratnih) elita. U tom kontekstu, predstojeći izbori nisu samo odbrana Bosne i Hercegovine, nego i mira na Balkanu. Izborna noć u Bosni i Hercegovini dosta toga će otkriti i u vezi sa budućnošću jugoistočne Evrope. Tekst se na ovom mestu završava jer bi došao u opasnost da daje preporuke građanima BiH o tome kako glasati. Takvi “saveti” iz Beograda ili Zagreba i do sada su Bosnu skupo koštali.


Aleksandar Vučić u sedištu svoje Srpske napredne stranke, 20. oktobar 2020. godine.\nNova vlada Srbije će imati ograničen mandat i vanredni parlamentarni izbori biće održani najkasnije 3. aprila 2022. godine, zajedno sa redovnim predsedničkim izborima, najavio je Aleksandar Vučić, predsednik Srbije i lider Srpske napredne stranke (SNS).\nOva partija osvojila je ubedljivu većinu na izborima održanim 21. juna.\nUz SNS, novu vladu će činiti i njihov dosadašnji partner Socijalistička partija Srbije (SPS) Ivice Dačića, ali i Srpski patriotski savez – SPAS Aleksandra Šapića, koji je do sada bio u opoziciji.\nU novoj vladi biće i stranke manjina. Cenzus su prešle četiri manjinske partije, ali za sada nije saopšteno koje će biti deo vlasti.\nJedino kadrovsko rešenje koje je Vučić obelodanio je da će Ivica Dačić, dosadašnji potpredsednik Vlade i ministar spoljnih poslova, biti predsednik Skupštine Srbije.\nVučić je rekao i da su mogli da formiraju vladu i bez koalicionih partnera, s obzirom da su osvojili preko 60 odsto mandata u parlamentu Srbije i da su se unutar stranke čula različita mišljenja o tome kako i sa kim formirati buduću vladu, kao i da se postavljalo i pitanje da li da samostalno "uzmu sve u svoje ruke".\nOn je ipak istakao da su tokom prethodnih osam godina saradnje sa SPS-om učinili mnogo toga dobrog i da to poštuju.\nVučić je rekao i da Aleksandar Šapić, dosadašnji čelnik Novog Beograda, najmnogoljudnije opštine u Srbiji, u pregovorima nije tražio ništa, a da su razgovarali o budućnosti zemlje i spoljnoj politici. Vučić je rekao i da je Šapiću ponudio jedno ministarsko mesto.\n"Naprednjaci su u koaliciju primili i Dačićeve socijaliste i Šapićev SPAS u pokušaju da se neutrališu kritike o jednopartijskom sistemu i u tom kontekstu treba posmatrati i rok da se za dve godine ide na izbore kako bi se skratio period koji je po Vučića nezgodan i neprijatan naspram Evropske unije", rekao je za Radio Slobodna Evropa (RSE) politički analitičar Boško Jakšić.\nU poslednjem izveštaju o napretku Srbije, Evropska komisija je ocenila da političku situaciju u državi karakteriše odsustvo održive opozicije u parlamentu što ne pogoduje političkom pluralizmu.\nBoško Jakšić je dodao da je uključivanje Dačićevih socijalista u Vladu bilo očekivano.\n"U suprotnom bi Vučić rizikovao ozbiljno zaoštravanje i zameranje Rusiji koja je neka vrsta ideološkog patrona SPS-u, a što se SPAS-a tiče, on je tu kao jedini koji je mogao da popuni političku prazninu", navodi Boško Jakšić.\nJakšić je podsetio da je uoči formiranja prethodne koalicije, posle izbora 2016. godine, predsednik Rusije Vladimir Putin javno poručio Aleksandru Vučiću da očekuje da će u toj vladi biti ljudi koji vode računa o dobrim odnosima s Moskvom.\nIako je više puta poručio da nije ni ruski, ni američki čovek, Dačić ne krije da je u odličnim odnosima sa ministrom spoljnih poslova Rusije Sergejem Lavrovim i portparolkom tog ministarstva Marijom Zaharovom, koju je ugostio u Srbiji 2018. godine.\nSa mesta prvog potpredsednika Vlade i šefa diplomatije, Ivica Dačić, kako je saopštio Aleksandar Vučić, odlazi na funkciju predsednika Skupštine.\n"Za svakog državotvornog političara najveća je čast biti na čelu najvišeg predstavničkog tela i nosioca ustavotvorne i zakonodavne vlasti u Republici Srbiji", izjavio je za agenciju Tanjug Ivica Dačić.\nOn je zahvalio Vučiću navodeći da će "zajedno sa predsednikom i Vladom, Narodna skupština dati ključan doprinos razvoju i budućnosti Srbije, uz puno jedinstvo koje obezbeđuje stabilnost i prosperitet zemlje".\n"Nominalno, on odlazi na važnije mesto jer je predsednik Skupštine uvek važnije mesto nego što je potpredsednik Vlade ili bilo koji ministar. Po toj zvaničnoj nomenklaturi, on je napredovao, a mislim da će na tom mestu moći da ispolji i više lične kreativnosti nego na dosadašnjim gde je njegov manevarski prostor bio sužen", rekao je Boško Jakšić.\nPredsednik Srbije i SNS Aleksandar Vučić nije saopštio imena budućih ministara, rekavši da će to učiniti nakon dodatnih razgovora unutar stranke i da će končan spisak ministara biti saopšten u nedelju, 25. oktobra. "Oko dva, tri ili četiri imena su još uvek nedoumice", rekao je Vučić.\nOn je najavio da će biti nekoliko novih ministarstava, među kojima i ministarstvo za ljudska prava i dijalog.\nGovoreći o kraćem mandatu buduće vlade, Vučić je rekao kako "želi da se snage koncentrišu, ne da imaju četiri godine mandata da uživaju, već da kao štih-proba rade godinu i po dana i svu snagu usmere na reforme".\nVlada Ane Brnabić imaće šest važnih ciljeva, najavio je Aleksandar Vučić\nBrnabić: SNS je želela da podeli odgovornost\nMandatarka i premijerka u tehničkom mandatu Ana Brnabić rekla je da će se videti koje će stranke nacionalnih manjina ući u vladu, istakavši da im je svima upućen poziv.\nMesta u parlamentu osvojile su manjinske stranke Savez vojvođanskih Mađara, Stranka pravde i pomirenja, SDA Sandžaka i Albanska demokratska alternativa. Da li će i ko od njih ući u vladu, znaće se do nedelje, rekla je Brnabić za Radio televiziju Srbije.\nUkoliko sve četiri partije nacionalnih manjina prihvate učešće, u vlasti će biti i sve stranke koje su prešle cenzus i osvojile mesta u parlamentu. „Videćemo do nedelje, kada budem predložila vladu, da li će biti koncentraciona ili ne", rekla je Brnabić dodavši da je "SNS želela da podeli odgovornost".\nOna je izjavila i da su ceo svet, pa i Srbija u vanrednoj situaciji i krizi, koju je izazvala zarazna bolest COVID-19. "Potrebna nam je sabornost, to je osnovna poruka koju želimo da pošaljemo građanima", rekla je mandatarka za sastav vlade, dodavši da se ulazi u period još težih kriza.\nBrnabić je navela i da će buduća vlada, mada oročenog trajanja, imati "pun autoritet i sav kapacitet i moć da uradi sve što smatra da je neophodno".\nBrnabić je rekla i da je Ivica Dačić, lider SPS-a koji će u narednom periodu biti predsednik parlamenta, "jedan od najiskusnijih političara u Srbiji", koji, kako je navela, "zna dobro da balansira između različitih strana".\n"Imati takvog političara na čelu Parlamenta je poruka da želimo da damo sve od sebe da imamo dijalog", izjavila je Brnabić za RTS.\nOna je rekla i da će u vladi biti "značajan broj novih lica", ali nije htela da kaže ništa preciznije, ponovivši da će se sve znati u nedelju. Navela je i kako veruje da će "vladu činiti blizu 50 odsto žena".\nBrnabić je svoj predlog sastava vlade Srbije iznela na zasedanju Predsedništva SNS-a u utorak ranije tokom dana.\nEkspoze će, kako su najavili i Brnabić i Vučić, izneti u parlamentu, u sredu 28. oktobra. Tada bi trebalo i da nova vlada položi zakletvu i da time i zvanično otpočne svoj mandat.\nVučić sa Dačićem i Šapićem\nBrnabić sa Dačićem i Šapićem o Vladi Srbije\nOsnovni zadatak nove vlade Srbije, kako je rekao Aleksandar Vučić, biće očuvanje zdravlja građana Srbije i jačanje njenog zdravstvenog sistema. Drugi zadatak su, kako je rekao, interesi Srbije na Kosovu.\nTreća tačka je, kako je saopštio Vučić, borba države protiv mafije, istakavši da se rat kriminalnih klanova iz drugih republika prelio i na teritoriju Srbije. "Borba protiv mafije biće odlučna i beskomprimsna", istakao je Vučić dodavši da će se "svi državni organi i sva ministatstva sile tome posvetiti". "Niko nije jači od države", rekao je Vučić.\nUpitan da li najava obračuna sa mafijom znači da je nezadovoljan radom dosadašnjeg ministra policije Nebojše Stefanovića, Vučić je rekao da to nije tačno i da će Stefanović "raditi važan posao u sektoru bezbednosti".\nCrna knjiga: Ubistva s mafijaškim potpisom\nTačka četiri buduće vlade je očuvanje samostalnog odlučivanja Srbije, odnosno "samostalno vođenje politike i očuvanje neutralnosti". Kao petu tačku, istakao je ubrzanje reformi, posebno u oblasti vladavine prava. Šesti cilj je ekonomski napredak države.\nPolitički analitičar Boško Jakšić ocenjuje da se radi o Vladi kontinuiteta i da ne očekuje zaokrete ni u unutrašnjoj ni u spoljnoj politici.\n"Opšti utisak je da na listi prioriteta nema reformi koje bi vodile pravnoj državi, nezavisnim institucijama i slobodnim medijima. Što se spoljne politike tiče, plašim se da zaokreta neće biti. Plašim se takođe da nemamo plan B za slučaj da pobedi (kandidat demokrata) Džo Bajden na izborima u Americi, a to je sve dokaz jedne brzoplete diplomatije koja se bespotrebno zaleće", ocenio je Jakšić.\nVučić je ciljeve nove Vlade ocenio veoma visoko postavljenim. On je naveo da će se nastaviti i sa svim najavljenim velikim infrastrukturnim projektima, dodavši i da će se raditi na daljem jačanju privrede, kao da će se nastaviti i sa osnaživanjem vojske i policije.\nVučić je, tokom obraćanja, rekao da ga zabrinjava jačanje desnice u Srbiji, a posebno anti-migrantske i retorike protiv vakcinacije. Više puta je ponovio "da se u Srbiji neće dozvoliti bilo kakvo nasilje prema migrantima", istakvaši i da su "migranti u Srbiji u prethodnim godinama, počinili daleko manje krivičnih dela nego domaće stanovništvo".\nNajduže formiranje vlade u poslednje dve decenije\nPredsednik Srbije Aleksandar Vučić je Anu Brnabić, dosadašnju premijerku, za mandatara imenovao 5. oktobra.\nParlamentarni izbori održani su u Srbiji 21. juna i nova vlada do danas nije bila formirana mada je lista Srpske napredne stranke osvojila 188 od 250 poslaničkih mesta. Koalicija Socijalistička partija Srbije - Jedinstvena Srbija osvojila je 32 mandata, a Srpski patriotski savez - SPAS 11 mandata.\nOd izbora je prošao ukupno 121 dan, što formiranje aktuelne vlade čini najdužim u poslednjih 20 godina.


Đukiću se sviđa Partizanov ritam | BN\nĐukiću se sviđa Partizanov ritam\nTrener "parnog valjka" nije krio zadovoljstvo posle odlične partije njegove ekipe protiv Kopenhagena.\nFudbal 30.06.2017 | 10:45\nPartizan je pobedio i drugu utakmicu na pripremama u Sloveniji. Posle Kapfenberga, ekipe iz austrijskog drugog ranga takmičenja, u četvrtak je savladan daleko ozbiljniji rival - osvajač "duple krune" Danske - Kopenhagen.\nCrno-beli trijumfovali su rezultatom 3:2.\nKao što nije očajavao posle poraza od Zete i lučanske Mladosti, tako ni pobedama u Sloveniji Miroslav Đukić ne pridaje veliki značaj.\n"Veoma sam zadovoljan, igrali smo u dobrom ritmu protiv ozbiljne ekipe, koja je zapaženo nastupala u Ligi šampiona. Oba poluvremena su bila veoma dobra, a ova ekipa još mora da raste i da igra bolje", rekao je Đukić po završetku meča.\nDvostruki strelac za Partizan Đorđe Jovanović bio je jedan od najboljih igrača utakmice. Trenera Đukića pored golova raduje i način na koji je mladi napadač delovao tokom 60 minuta, koliko je proveo na terenu.\n"Veoma je bitno za mladog špica da postigne dva gola. Pre svega mislim na samopouzdanje. Nisam samo zbog toga presrećan, već i zbog generalno odlične Đoletove partije".\nU dresu Partizana debi je upisao Nemanja "Nema" Miletić. Ovaj put imao je zadatke na desnokm beku u poslednjih pola sata.\n"Može da igra na obe pozicije, to je ozbiljan igrač za veliku scenu", zadovoljno je konstatovao Miroslav Đukić.


Elče - Blic Sport\nMojesov Sosijedad pao za drugi vezani trijumf Elčea\nFudbaleri Elčea pobedili su Sosijedad na svom terenu sa 1:0 (1:0) u poslednjem meču 32. kola Primere.\nLep gol Garsije nedovoljan za pobedu, treći uzastopni remi Espanjola\nU poslednjem meču 29. kola Primere, Espanjol i Elče remizirali su sa 1:1.\nValensija dala četiri, a mogla je još pet golova na gostovanju Elčeu\nFudbaleri Valensije prošetali su se u 28. kolu u derbiju pokrajine pošto su na gostovanju savladali Elče sa 4:0.\nElče sa bele tačke izvukao bod iz Viga, Selta propušta voz za Evropu\nFudbaleri Selta i Elčea remizirali su u 25. kolu Primere 1:1, a domaćin iz Viga je imao prednost sve do pred sam kraj kada je odbrana popustila i dopustila protivniku da odnese bod.\nBrazilac iz Peskare junak Elčea\nFudbaleri Elčea slavili su minimalnu pobedu na gostovanju Eibaru sa 1:0 za kraj 23. kola Primere.\nŠestica Barse u režiji Nejmara i Mesija, Tores gledao Grizmanove golove\nFudbaleri Barselone deklasirali su Elče na gostovanju sa 6:0, u okviru 20. kola Primere, dok je Atletiko nastavio poteru za Kataloncima i u Madridu savladao Rajo Valjekano sa 3:1.\nDeportivu derbi začelja, Elče ostao sam na dnu /VIDEO/\nFudbaleri Deportiva zatvorili su 15. kolo Primere minimalnom pobedom nad Elčeom sa 1:0 u derbiju začelja.\nFudbaleri Atletiko Madrida ostvarili su i treću pobedu u nizu u Primeri pošto su u 14. kolu savladali u gostima Elče sa 2:0, dok je Kordoba uspela da ostvari prvu pobedu u sezoni pošto je slavila protiv Atletik Bilbaa u Baskiji sa 1:0.\nHet-trik Vele za prvi trijumf Mojesa na klupi Sosijedada\nFudbaleri Sosijedada podarili su novom treneru Dejvidu Mojesu prvu pobedu, pošto su na otvaranju 13. kola Primere savladali Elče sa 3:0.\nNeverovatni Ronaldo rešetao u Madridu, sa četiri gola presudio Elčeu\nFudbaleri Reala otvorili su peto kolo Primere ubedljivom pobedom nad Elčeom sa 5:1 (3:1) u Madridu, a junak je bio četvorostruki strelac Kristijano Ronaldo.\nNema predaha, Real posle "osmice" čeka Elče\nU premijernom meču 5. kola Primere fudbaleri Real Madrida dočekuju Elče i sve osim ubedljive pobede "kraljevskog kluba" bilo bi veliko iznenađenje.\nElče ostvario prvu pobedu u sezoni, Valensija i Sevilja uz rame Atletiku\nFudbaleri Elčea ostvarili su prvu pobedu u novoj sezoni Primere pošto su u trećem kolu savladali Rajo Valjekano na gostovanju sa 3:1, a identičnim rezultatom, Valensija je pobedila Espanjol. Sevilja je sa 2:0 savladala Hetafe, pa ima sedam bodova poput "slepih miševa".\nRakitić: Lako je igrati sa najboljima, moje je da dajem sve od sebe\nFudbaler Barselone Ivan Rakitić nije želeo da prihvati zasluge za pobedu svoje ekipe nad Elčeom istakavši da je lako igrati sa najboljim igračima na svetu.\nDani Alveš zbunio novinare izgledom posle trijumfa Barse /FOTO/\nNakon što je Barselona novu sezonu otvorila pobedom nad Elčeom od 3:0, njen desni bek Dani Alveš iznenadio je novinare koji su ga čekali za komentar prvog kola španske Primere.\nReal ispao iz šampionske trke, Atletiko imao šut za titulu, odlučuje derbi sa Barsom!\nReal Madrid defunitivno neće biti prvak Španije, jer je u pretposlednjem kolu doživeo šokantan poraz od Selte sa 2:0, pa će o tituli odlučivati veliki derbi u završnoj rundi nadmetanja, u kome Barselona igra protiv Atletika, koji ima tri boda prednosti. Poraz od Barse ostavio bi Atletiko bez titule jer bi domaćin na Nou Kampu tako došao do boljeg učinka u međusobnim duelima posle 0:0 na "Visente Kalderonu". Do takvog raspleta došlo se uz mnogo drame, jer je Atletiko najpre gubio od Malage, a posle izjednačenja imao šanse da trijumfom ode na nedostižnih "+5" u odnosu na Barselonu pre nego što joj gostuje, no kako je ostalo 1:1, baš kao što je Barselona ostala na 0:0 sa Elčeom, šampion će ipak biti poznat tek posle susreta dva vodeća tima Primere.\nRemi Elčea i Levantea otvorio 35. kolo Primere\nFudbaleri Elčea i Levantea remizirali su sa 1:1 u prvom meču 35. kola Primere.\nReal vlada Španijom, a Ronaldo ruši rekorde, Madriđani pobegli Barsi četiri boda\nReal vodi glavnu reč u Španiji, a žrtva u 27. kolu Primere bio je Levante, pa su se Madriđani pobedom od 3:0 opet osamostalili na vrhu tabele. Espanjol je na svom terenu bio bolji od Elčea sa 3:1, a identičnim rezultatom Sevilja je savladala Almeriju, dok su Valensija i Bilbao podelili plen - 1:1.\nKatastrofalna Barsa deklasirana, Real sam na liderskoj poziciji!\nFudbaleri Barselone izgubili su sa 3:1 na gostovanju Real Sosijedadu i tako omogućili da, makar do nastupa svog gradskog rivala, Real Madrid bude usamljen na vrhu tabele Primere. A igrači "kraljevskog kluba" rutinski su savladali Elče u 24. kolu Primere na svom stadionu sa 3:0, uz fenomenalan gol Gereta Bejla.


Nacionalne vesti - Ponedeljak 19.07.2021 - 12:36\nPredsednik Srbije Aleksandar Vučić sastaće se danas u Briselu sa premijerom tzv. Kosova Aljbinom Kurtijem.\nPredsednik Centra za spoljnu politiku i profesor na Fakultetu političkih nauka Dragan Đukanović, rekao je da će susret u Briselu doneti na neki način pokušaj obnavljanja dijaloga koji je u jednoj dužoj vremenskoj krizi bez jasne vizije kako će se u perspektivi razvijati.\nPortparol EU Peter Stano je rekao da je dijalog proces koji traje. Đukanović podseća da od 2010. godine, zapravo 2012. godine, više se govori o sveobuhvatnom pravnooavezujućem sporazumu koji bi trebalo da bude kruna kompromisa između Beograda i Prištine.\n"Ne vidim da EU ima značajnije potencijale da ponudi stranama bilo šta i ne vidim mogućnost da ubrza proces dijaloga, prolongiraće se i zahvaljujući objektivnim prilikama u EU, izborima u pojedinim zemljama - postoje objektivne okolnosti koje nas ne upućuju na to da će da dođe do brzog okončanja procesa koji traje deset godina", zaključio je Đukanović.


Poziv na trening ’’Pristup pravdi (Pravda za sve)’’ - YUCOM\nŽelimo da Vas obavestimo da je novi termin za održavanje jednodnevnog treninga koji se realizuje u okviru projekta ’’Pristup pravdi (Pravda za sve)’’ četvrtak 29. maj 2014. godine sa početkom u 11h u Medija centru Niš.\nTrening ima za cilj da se pružaoci pravne pomoći kao i potencijalni pružaoci pravne pomoći upoznaju sa sadašnjim sistemom besplatne pravne pomoći, kako bi unapredili postojeći sistem pružanja usluga ali i da se podstaknu nevladine organizacije koje štite ugrožene grupe da razviju ovaj sistem. Na treningu će biti predstavljeno funkcionisanje YUCOM-ove besplatne pravne pomoći, koja već 15 godina uspeva da odgovori izazovima nepostojanja adekvatne podrške. Specifičan način funkcionisanja i instrumenti koji se koriste pri zastupanju biće predstavljeni kroz predstavljanje organizacije YUCOM-ove pravne pomoći.\nPored toga, na treningu će biti predstavljen Indeks vladavine prava, odnosno uloga nevladinog sektora u njegovom merenju. Takođe, YUCOM će iskoristiti obuku da osnuje mrežu čiji će osnovni cilj biti kontinuirano praćenje ostvarivanja pristupa pravdi sa posebnim osvrtom na besplatnu pravnu pomoć.\nUkoliko ste zainteresovani da učestvujete na treningu, molimo Vas da svoje učešće potvrdite na adresu office@yucom.org.rs ili telefonom na 011/33-444-25.


Beta 21. septembra 2021. 19:30\nPotpredsednica Demokratske stranke (DS) Tatjana Manojlović izjavila je danas da vlasti u Srbiji namerno nisu uradile ništa u vezi sa rešavanjem problema registarskih oznaka za automobile i druga vozila na Kosovu i Metohiji i da su svesno pustile da bez novog dogovora i rešenja istekne rok važenja sporazuma o tablicama, koji je pre pet godina potpisan u Briselu.\n„Reč je očigledno o političkoj igri u kojoj vodja režima u Beogradu, Aleksandar Vučić, ispunjava obaveze koje je preuzeo u pregovorima sa Prištinom i istovremeno pokušava da sačuva rejting medju biračima, pred kojima se predstavlja kao nacionalista i nepobediv borac za državne i nacionalne interese“, navela je Manojlovićeva u pisanoj izjavi.\nPrema njenim rečima, u toj igri profitiraju „vlada u Prištini i njen predsednik Aljbin Kurti (Albin), koji vodi svoju predizbornu kampanju i promoviše takozvanu politiku reciprociteta“, dok gube gradjani i privreda Srbije, a posebno preostali Srbi na Kosovu i Metohiji.\n„Sadašnja vlast u Srbiji na čelu sa Vučićem je 2016. godine sklopila sporazum o tablicama, koji se zasniva na principu reciprociteta i time stvorila pretpostavke za to da danas na administrativnim prelazima, svim gradjanima Srbije sa kola skidaju regularne tablice i stavljaju privremene“, rekla je ona.\nDodala je da je režim u Beogradu odgovaran za sav „onaj haos na administrativnim prelazima, štetu koju trpe gradjani i privreda i novo pogoršanje bezbednosne situacije“.\nKako je navela, „za zvanični Beograd ovo sigurno nije iznenadjenje, a galama koju sada podižu služi samo za to da sakrije istinu, naravno da su i Vučić i njegovi poslušnici iz Srpske liste znali da će Kurti dovesti jedinice specijalne policije na Jarinje i da će iskoristiti ‘poklon’ iz Beograda za svoju predizbornu kampanju, ali su o tome ćutali“.\n„To shvata većina ljudi sa Kosova i Metohije i većina onih sa kojima sam razgovarala juče i danas, uglavnom isto govore: ako Kurti sve ovo radi na svoju ruku, bez znanja srpske strane i protivno postojećim sporazumima, šta onda u njegovoj vladi i dalje rade predstavnici Srpske liste“, istakla je Manojlovićeva.


Šesti 21114 - Film fest od četvrtka do nedelje na Novom naselju - Novi Sad\nŠesti 21114 - Film fest od četvrtka do nedelje na Novom naselju\n13:09:00 15.09.2020, Komentara: 0\nNovi Sad - Šesti po redu „21114 - Film fest” na Novom naselju, biće održan od 17. do 20. septembra na dvema lokacijama na otvorenom u ovom delu Novog Sada. Festival će, pored posetiocima dobro poznate lokacije, livade u ulici Bate Brkića 34 (lokaciji budućeg Kulturnog centra Novo naselje) ove godine imati program i na još jednoj zelenoj površini Novog naselja, a to je livada prekoputa Gerontološkog centra.\nProgram festivala, između ostalih, čine filmovi:\n- „Nebeska tema” (Režija: Mladen Matičević, uloge: Darko Rundek, Momčilo Bajagić, Svetozar Cvetković),\n- „Tusta” (Režija: Andrej Korovljev, uloge: Damir Urban, Boris Furlan, Zoran Predin),\n- „Realna priča” (Režija: Gordan Kičić, uloge: Gordan Kičić, Nina Janković Dičić, Nebojša Ilić),\n- „Moj jutarnji smeh” (Režija: Marko Đorđević, uloge: Filip Đurić, Jasna Đuričić, Nebojša Glogovac),\n- „Grudi” (Režija: Marija Perović, uloge: Dubravka Drakić, Nada Šargin, Marija Škaričić, Vojin Ćetković),\n- „Dohvati nebo” (Režija: Milutin Darić Daka, uloge: Milan Kovačević, Maja Šarenac, Petar Božović),\n- „Dnevnik Diane Budisavljević” (Režija: Dana Budisavljević, uloge: Alma Prica, Igor Samobor, Tihomir Stanić)\nNovina u ovogodišnjem programu biće „Bioskop kod Ike i Tibora”, na livadi prekoputa Gerontološkog centra na Novom naselju. Doajeni novosadskog umetničkog života Ilija Ika Bašić i Tibor Vajda odazvali su se pozivu Novog kulturnog naselja i odabrali naslove koje filmska publika retko ima priliku da pogleda. U petak, 18. septembra Novi Sad će ugostiti selekciju filmova Ike Bašića, a naredne večeri kroz svet filma Sergeja Paradžanova vodi nas Tibor Vajda.\nFilmski festival na Novom naselju, na jedinstvenim lokacijama pod otvorenim nebom prošlih godina je prikupio velike simpatije publike, a samo prošlogodišnje izdanje festivala posetilo je više od dve hiljade Novosađana. “21114 – Film fest” jedna je od aktivnosti u sklopu višegodišnje inicijative Novog kulturnog naselja da ovaj deo Novog Sada dobije Kulturni centar. Novo kulturno naselje i upravo inicijativa za osnivanje kulturnog centra na Novom naselju, bili su jedan od važnih činilaca za kvalitet i raznovrsnost aplikacije grada Novog Sada za Evropsku prestonicu kulture 2021\nPritisak: 1022.0 mb


Laguna - Bukmarker - U prodaji potpisani primerci knjige „Sama“ Isidore Bjelice - Knjige o kojima se priča\nU prodaji potpisani primerci knjige „Sama“ Isidore Bjelice\nIsidora Bjelica uživa poštovanje velikog broja čitalaca širom Srbije i regiona.\nPopularna spisateljica nam svojom novom knjigom poručuje da smo na ovoj planeti samo iz jednog razloga: da naučimo da volimo.\n„Sama“ je uzbudljiva ispovest Isidore Bjelice o delu njenog života o kojem dosad niko nije znao ništa. Svi zainteresovani mogu da kupe knjigu „Sama“ sa potpisom Isidore Bjelice samo u onlajn knjižari delfi.rs - na sledećoj strani http://www.delfi.rs/knjige/83981_sama.html.\nTakođe knjigu „Sama“ možete kupiti u svim knjižarama Delfi, Laguninim klubovima čitalaca, onlajn knjižari www.delfi.rs i na sajtu www.laguna.rs.\nOvo je lična priča koja nam prikazuje Isidoru Bjelicu u sasvim novom i drugačijem svetlu.


Direktor Nišville jazz festivala najavljuje: Očekujemo 200 000 gostiju 2022. godine | musicpocket\nDirektor Nišville jazz festivala najavljuje: Očekujemo 200 000 gostiju 2022. godine\nNIŠ, 23. novembra – Internacionalni Nišville džez festival biće održan po 28. put od 5. do 14. avgusta naredne godine, saopoštila je direkcija festivala.\nDirektor festivala Ivan Blagojević kaže da će u sklopu svih segmenata Nišvila, više od 1000 učesnika izvesti preko 300 programa na 20 različitih scena, kao i da se očekuje da Nišvil poseti više od 200 000 gledalaca.\nPrema podacima Turističke organizacije Niša, tokom izdanja festivala ove godine – 70 posto gostiju u niškim hotelima bilo je iz inostranstva.\nGlavni program će se realizovati od 11. do 14. avgusta u niškoj Tvrdjavi i očekuje se rekordna poseta stranih turista.\nKako je najavio Blagojević, Nisville upravo potpisuje ugovore sa 5 najznačajnijih bendova iz Amerike Evrope i Južne Koreje, medju kojima je svakako najpoznatiji Mingus Big Bend koji baštini zaostavštinu velikog Čarlsa Mingusa.\nPotpisan je i ugovor sa 18-članim bendom “Earth Wind and Fire Experience”, koji predvodi jedan od osnivača Al McKay. Oni su bili planirani da otvore Nishville 2021, ali je koncert otkazan skoro u poslednji čas.Čuveni američki funk sastav će sledećeg leta biti na velikoj evropskoj turneji, a a nastupiće na otvaranju Nišvila 11. avgusta.\nTakodje, Blagojević je najavio da konačno dolazi Julian Marley, takođe u sklopu svoje velike evropske turneje.\nOčekuje se da ovih dana i potpisivanje ugovora za nastup sa značajnom grupom “Living Colour” koja u martu naredne godine objavljuje novi album.\nDirektor Nišvila kaže da je svoj nastup potvrdila je i velika egipatska pevačica Natasha Atlas, čuveni saksofonista Paul McCandless sa grupom “Charged Particles”, kao i da su svoje ponude poslali i veliki Bill Frisel, Kurt Rosenvinkel, grupa “Hipster Assassins” koju predvode sinovi muzičara Jaco Pastoriusa.\nJedina programska nedoumica je dolazak poznatog britanskog benda “Level 42”, za koje je još neizvesno da li će krenuti na veliku evropsku turneju povodom 40 godina od osnivanja grupe.\nOrganizator trenutno pregovara da “Nišvil” 14. avgusta zatvori jedan od najvećih bendova koji je ikada nastupio u Srbiji , ali će dogovor ipak zavisiti od cene, odnosno honorara za grupu i odluke da li žrtvovati 60 % ukupnog festivalskog budžeta, ma koliko bi takav koncert okupio publiku celog regiona i značajno pozicionirao Niš kao centar kulturnog turizma.\n“Savet Festivala usvojiće u narednih 15 dana kompletan program Nišvila i počev od 5. decembra krenuće prodaja promo kompleta karata po ceni pojedinačne karte. Nišvil inače poslednjih godina daleko najviše vraća budžetu Grada i Republike od svih sportskih i kulturnih manifestacija južno od Beograda zajedno, a doprinos imidžu Grada Niša i Srbije je nemerljiv, što je uticalo da ga “Londonski Gardijan” uvrsti u 10 najboljih evropskih festivala”, podseća i zaključuje direktor “Nišvilla” Ivan Blagojević.\nFotoAleksandar Mijalković / MP


Čačak Video - Vesti: Kamen temeljac za tri nove hale u Smederevu\nKamen temeljac za tri nove hale u Smederevu\nSMEDEREVO - Premijer Srbije Aleksandar Vučić postavio je danas kamen temeljac za izgradnju tri hale u Industrijskoj zoni Smederevo, koje će graditi lokalna samouprava i italijanski investitor, i poručio da svaka nova investicija pokazuje da Srbija ide krupnim koracima napred.\nJednu halu površine 3.000 kvadratnih metara gradiće grad Smederevo za investitore koji su već pokazali interesovanje, vrednost radova je 113 miliona dinara, a rok za završetak 22. jul ove godine.\nDruge dve hale napraviće italijanska kompanija "ČVI", koja se bavi proizvodnjom kotrljajućih ležajeva za namensku industriju, a te hale, na površini od 4.000 kvadratnih metara, biće završene u novembru.\nVrednost investicije je četiri miliona evra, a očekuje se da do kraja godine bude zaposleno 100 radnika.\nOn je naveo da je vlada investitorima uvek na raspolaganju i da će uvek želeti da pomogne, a njima poželeo da dugo posluju u Srbiji, da dobro zarađuju, ali i da zaposle što više radnika iz Smedereva i tog dela zemlje.\nVučić je izrazio zadovoljstvo što će sve tri hale graditi srpske firme. "Kada smo prošli put stavljali kamen temeljac za finski PKC, malo ko je verovao da će na vreme biti završeni radovi i da će biti zaposleni radnici. Hala je izgrađena pre roka i danas tu radi 623 radnika, a do kraja godine će ih biti 850", naveo je Vučić.\nOn je dodao da će u toj finskoj firmi dogodine biti zaposleno još najmanje 650 ljudi.\nVučić je rekao da je otvaranje svakog novog pogona pokazatelj da se krupnim koracima grabi napred, navodeći da to svi građani Srbije ne mogu odmah da osete, ali da se i po budžetu Grada Smedereva može videti boljitak u tom mestu.\nOn je naveo i da je lokalna samouprava od vlade dobila 37 hektara zemljišta, koje je Grad Smederevo, kako je naveo, svojim angažovanjem uspeo da iskoristi na najbolji način.\nTrenutno na sajtu: 77 posetilac(a)


Režim ostavio Šabac da se sam bori sa pandemijom koronavirusa - NOVA stranka\n04.04.2020 Press služba koronavirus, Naslovna, Nova stranka, opozicija, Šabac 0\nU jeku pandemije koronavirusa u Srbiji, kada su, prema rečima struke, sve snage usmerenu ka pripremi kapaciteta za smeštaj u slučaju naglog rasta obolelih, Šapčani su, sramnom odlukom Ministarstva odbrane, ostavljeni na cedilu.\nKako upozorava Gradski odbor Nove stranke Šabac, nakon dopisa Gradskog štaba za vanredne situacije Generalštabu Vojske Srbije i molbi za pomoć u opremanju objekta koji bi poslužio kao privremena bolnica, odgovor je glasio da vojska "nije u mogućnosti da izađe u susret apelu zbog nedostatka kapaciteta". I dok se u Beogradu, mada kao glavni grad predstavlja najveće žarište zaraze, preko noći postavlja na hiljade kreveta, Šapčani su prepušteni sami sebi, bez ikakve naznake kada bi mogli da računaju na bilo kakvu pomoć države. NOVA Šabac, koja je i deo gradske vlasti, ističe da je isključivo zahvaljujući dobroj organizaciji lokalne uprave, stabilnom gradskom budžetu, kao i, iznad svega, snažnoj volji sugrađana, za kratko vreme nabavljeno i postavljeno čak 120 kreveta u sali Ekonomske škole, ali i obezbeđeno celodnevno grejanje i topla voda.\nU trenutku kada su građani prinuđeni da se samoorganizuju zarad opšteg dobra, ministar odbrane Aleksandar Vulin, čiju su pomoć očekivali, u vanrednom stanju se pojavljuje samo kada treba da se slika za medije ili iz naših džepova plati ispitivanje sopstvenog rejtinga. Ne želeći ni da pomislimo da je aktuelna vlast spremna da ide toliko daleko, pa da zbog političkih razlika jednom opozicionom gradu uskrati pomoć u ovim teškim vremenima, apelujemo na nadležne da deo resursa i medicinskih sredstava usmere svima kojima je to preko potrebno.\nUjedno, Nova stranka Šabac poziva sve sugrađane da se strogo pridržavaju propisanih mera lekara i krajnje odgovorno pristupe borbi sa pandemijom, kako bismo iz nje što pre i sa što manje gubitaka svi izašli kao pobednici, napominjući da će, kada sve ovo bude iza nas, zasigurno doći red i na adekvatnu političku kaznu za sve odgovorne.\nPrevious article\tStarijim sugrađanima za vikend omogućiti odlazak u kupovinu u popodnevnim časovima Next article\tVučić hiljadama botovskih naloga osramotio evropski put Srbije i zloupotrebio vanredno stanje


Kolumne: DRAŽA PETROVIĆ - Kip neslobode u Njujorku\nDRAŽA PETROVIĆ - Kip neslobode u Njujorku\n"Ja sam hteo da ga ponesem, ali predsednik Vučić ne može da stane u kofer", objasnio je Skat praktične prednosti peglane kobasice u odnosu na predsednika Vučića.\n"Vidite, recimo, peglanu kobasicu sam veoma lako spakovao, možda bi trebalo da razmislite o proizvodnji peglanog predsednika Vučića! Kao što se peglana kobasica lakše spakuje za put od obične nepeglane kobasice, tako bi i peglani predsednik Vučić bio mnogo praktičniji od nepeglanog predsednika Vučića za sve one koji žele poneti iz Srbije baš sve vaše brendove", objasnio je Skat.\nAli, onda su stigle dobre vesti za odlazećeg američkog ambasadora – nepeglani predsednik Vučić u trenucima dok se Skat u Beogradu pakovao za Ameriku, već je bio u Americi, u Njujorku, što je još jedan dokaz da je on najbolji & najpraktičniji srpski brend.\n"Sad Kosovo ni ne može da dobije stolicu u Ujedinjenim nacijama, zato što Ujedinjene nacije trenutno nemaju zgradu, zahvaljujući odličnoj taktici našeg predsednika", javiće posle Aloa i Pink. A garantovano i Informer.\nZato nije ni čudo da je na pitanje domaćina: "Šta vam se najviše sviđa u Njujorku?", predsednik Srbije odgovarao: "Najviše mi se sviđa ona žena što stoji ispred mene i prkosno nešto drži u desnoj u ruci!"\n"Kip slobode! Bravo, to i jeste najveći simbol Njujorka!", bili su oduševljeni domaćini, sve dok nisu primetili da predsednik Vučić nije ni išao da obiđe Kip slobode, već je sve vreme stajao ispred Uzelac Gordane, koja je stajala ispred njega i prkosno držala ružičasti mikrofon u desnici ruci. Tako da se predsedniku, u stvari, od njujorških turističkih atrakcija najviše svideo Kip Goce Uzelac.\nGoca, najpoznatiji Kip neslobode, tokom boravka u Nujorku uvek je imala unapred spremna dva pitanja za predsednika, s tim što je predsednik, čak i pre no što bi Goca postavila drugo pitanje, izgovarao: "A što se tiče vašeg drugog pitanja…"\nNajteže pitanje koje je Kip Goce Uzelac postavio predsedniku u Njujorku, bilo je: "Da li je večera sa svetskim liderima bila dobra za Srbiju?"\nPredsednik je, naime, doslovno u živom uključenju za Pink odgovorio: "Ja to ne mogu da kažem, pošto nisam ništa jeo, ali je sastanak bio dobar. Parče hleba sam pojeo i bilo je vode…"


Derbi severnog Londona - Totenhem Hotspur vs. Arsenal\nMožda ne najveći, ali verovatno najljući derbi engleskog fudbala igra se između Londonskih rivala Arsenala i Totenhema. Početak ovog rivalstva datira iz 1887. kada je odigrana prva, prijateljska utakmica koja je morala biti prekinuta zbog mraka 15 minuta pre kraja. Razlog? Igrači gostujuće ekipe su kasnili na početak. U trenutku prekida Totenhem je vodio 2:1. Prvi ligaški derbi je odigran 4. decembra 1909. kada je Arsenal slavio sa 1:0.\nOd tada su ova dva rivala odigrala 180 utakmica, Arsenal je zabeležio 77 pobeda, Totenhem 55, dok je nerešeno bilo 48 puta.\nTotenhem je osnovan kao FC Hotspur 1882. godine i takmičio se u Južnoj ligi od 1986. do 1908. kada je izabran u Drugu Diviziju Engleske. Za to vreme su postali jedini ne-ligaški klub koji je osvojio FA Kup, 1901. godine. Na stadion Vajt Hart Lejn su se doselili 1899.\nArsenal je osnovan u jugoistočnom Londonu kao Dajal Skver 1886., ali je promenio ime u Rojal Arsenal ubrzo nakon toga, no ni ono se nije zadržalo dugo, pa je 1891. dobio novi naziv Vulič Arsenal (sa engleskim akcentom je bukvalno Vulič), koje je je ostalo do preseljenja na Hajberi, svega nekoliko kilometara udaljenog od Totenhemovog Vajt Hart Lejna. Tada je započelo pravo rivalstvo ova dva tima.\nPoruke za Sol Kembela od navijača Spursa 2011. godine\nPrvi ,,pravi” derbi Severnog Londona odigran je 22. avgusta 1914. Arsenal je slavio sa 1:5, iako su u tom trenutku igrali u drugom rangu takmičenja, a Totenhem u prvoj ligi. Rivalstvo je eskaliralo 1919. kada je odlučeno da se Prva Divizija proširi sa 20 na 22 tima. Jedno mesto zauzeo je Čelsi, devetnaestoplasirani Prve Divizije iz prethodne sezone, a za drugo su se kandidovali Totenhem, poslednji u prvoj ligi, Barnsli, kao treći iz Druge lige, kao i još četiri drugoligaška tima, među kojima i Arsenal. Na kraju su na to mesto izabrane Tobdžije, uprkos tome što su prethodnu sezonu završili tek kao šesti tim druge lige! Predsednik Arsenala, Ser Henri Noris, optužen je da je “pogurao” svoj tim u prvu ligu, iako to nikada nije dokazano. Zanimljivo je da je ovo jako zasmetalo navijačima i upravi Totenhema, iako su oni sami 11 godina ranije izabrani u drugu ligu kao sedmoplasirani tim Južne lige, na štetu šampiona Kvins Park Rendžersa. Ipak, nepravda je donekle ispravljena već sledeće sezone, kada se Totenhem vratio u najviši rang kao šampion Divizije Dva.\nOvo rivalstvo je jedno od najkonstantnijih u Engleskoj, od 1950. klubovi nisu igrali u istoj ligi samo jednom (sezonu 1977/78 Totenhem igrao u drugoj ligi). Veliki je broj značajnih mečeva ali izdvojićemo onaj na Vajt Hart Lejnu iz sezone 1970/71, kada je Arsenalu za titulu trebao remi bez golova. Rezultat je na kraju bio 1:0 za Tobdžije, koje su na stadionu najvećeg rivala proslavile osmu titulu šampiona.\nSlična situacija se desila u sezoni 2003/04, kada je Arsenalu takođe trebao remi da ozbezbedi titulu. Rezultatom 2:2 na kraju istorija se ponovila, Tobžije su opet slavile titulu šampiona Engleske na Vajt Hart Lejnu.\nSpursi su najponosniji na polufinale FA Kupa 1991. na Vembliju kada kada su izbacili tada šampionski Arsenal. Celu utakmicu je obeležio Pol Gaskojn i njegovo gol iz slobodnog udarca i dalje važi za najlepši gol na Vembliju.\nKultni pogodak Gaskojna 1991. na Vembliju\nNajviše odigranih utakmica u derbiju severnog Londona ima legenda Arsenala Dejvid O’Liri, 35. Najviše golova postigao je Emanuel Adebajor, 8 za Arsenal i 2 za Totenhem, dok je najveću pobedu zabeležio Arsenal, 6:0 , 6. marta 1935. godine.\nS obzirom na mržnju ova dva rivala malobrojni su igrači koji su nosili dres oba tima. Najveći “izdajnik” od njih je svakako Sol Kembel, višegodišnji kapiten Totenhema koji je sakupio više od 300 nastupa za prvi tim. U Arsenal je prešao kao slobodan igrač 2001. gde je postao legenda kluba i član nepobedive generacije. Sve ovo mu je donelo nadimak Juda od strane Totenhemovih navijača. Takođe, Geret Bejl, heroj Spursa, priznao je da je u mladosti preferirao Arsenal, za koga navija cela njegova porodica. Isto se “šuška” i za trenutnog napadača Harija Kejna, koji je kao dečak čak proslavljao titulu Arsenala sa fizurom u stilu Fredija Ljungberga.\nHari Kejn u svojim mlađim danima u dresu Tobdžija\nNavijači Totenhema, popularni Jevreji (Yids) najčešće prozivaju rivala na temu selidbe iz južnog u severni London, tvrdeći da su oni jedini pravi severnolondonski klub, a da su Tobdžije samo došljaci. Sa druge strane, navijači Arsenala imaju poseban praznik posvećen uspesima nad Totenhemom – Sent Toteringam dan (dan u sezoni kada se i matematički obezbedi bolji plasman na tabeli u odnosu na Spurse). Ovaj ,,praznik” Tobdžije slave već 20 godina u nizu, što znači da je Totenhem poslednji put završio iznad Arsenala na tabeli u sezoni 1994/95! Po ovome je jasno koji od rivala je uspešniji – Arsenal je šampion Engleske bio 13 puta, uz to ima i 13 FA kupova (najviše od svih timova), kao i 2 Liga kupa, dok Spursi u svojim vitrinama imaju 2 titule prvaka, 8 FA kupova, 4 Liga kupa. Ipak, to ne znači mnogo na dan derbija – samo jedan trenutak inspiracije nekog igrača može da odluči pobednika, što se videlo i toliko puta.\ntekst napisao: J.A.\nPočetna » Tekstovi » Rivalstva engleskog fudbala » Derbi severnog Londona


POLITIKA: Demokrate ponovo o funkcijama Igora Davidovića - Svrljiške novine\nPOLITIKA: Demokrate ponovo o funkcijama Igora Davidovića\nSvrljig - Svrljig vesti - POLITIKA: Demokrate ponovo o funkcijama Igora Davidovića\nMilan Videnović, odbornik DS u lokalnom parlamentu Opštine Svrljig, na 17. Skupštini SO Svrljig ponovo je kritikovao predstavnike lokalnog parlamenta što još uvek nisu odgovorili na odbornička pitanja, među kojima je i pitanje da li Igor Davidović, odbornik i pomoćnik predsednice opštine Svrljig u sukobu interesa.\nDetalj sa sednice SO Svrljig, foto: Svrljiške novine\nPostavio sam par pitanja i nadao sam se da ćete nas udostojiti i odgovoriti na odbornička pitanja. U materijalu nema odgovora na naša pitanja, podsećam predsednika SO Svrljig i sekretara, da se krši zakon jer jedno isto lice ne može da obavlja izvršnu i zakonodavnu funkciju, poručio je Videnović aludirajući na Igora Davidovića, bivšeg direktora JKSP “Svrljig“, danas odbornika i pomoćnika predsednice opštine Svrljig.\nVidenović (DS) je istakao da je Igor Davidović krajem septembra zvanično postavljen-izabran za pomoćnika predsednika opštine i to je u okviru izvršne vlasti. Da li je on trenutno odbornik pošto drugu sednicu ne dolazi na zasedanje ili i dalje obavlja funkciju pomoćnika opštine Svrljig. Opština kao organ je morala da reaguje i postupa po zakonu, bez obzira na bilo kakve naloge viših partijskih moćnika.\nOdbornik Milan Videnović je zamolio da mu se da odgovor da li je Davidović odbornik i pomoćnik ili je podneo ostavku na neku od funkcija, te dodao da će nakon dobijanja informacije on lično obavestiti nadležne institucije o tom događaju.\nProćiće i ovo ludo vreme, a onda će neko da odgovara, bio je odlučan Videnović.\nU iscrpnom izlaganju Milan Videnović konsultuje da ako je Davidović i odbornik i pomoćnik on bukvalno prima dnevnicu za rad u Skupštini i platu za isto vreme provedeno u Opštini.\nNakon izlaganja odbornika Videnovića, za reč se javila sekretar Skupštine Mariola Gagić koja je tom prilikom istakla da su oni kao organ naišli na suprotna tumačenja od strane nadležnih službi.\nUputili smo dopis i očekujemo zvaničan odgovor, poručila je Gagićeva.\nMILETIĆ: NI KAFU NISU HTELI DA NAM SKUVAJU DOK SMO BILI OPOZICIJA\nKada smo bili opozicija, tadašnja vlast koja je danas igrom slučaja opozicija, nije nas udostojila da nam na stolu stave kafu i sok, dok je na njihovoj strani bilo i sokova i kafe, ali to nije tema danas. Ko je nezadovoljan ima pravo da se izjasni, gospodin Videnović je realan za mnoge stvari, ali i mi možemo da kažemo mnogo toga, poručio je Miletić.\nPrevPrethodnaSREĆNA SLAVA, Danas je Sveti Nikola\nSledećaSvrljižani prvi put na takmičenju u pauerliftingu oborili državni rekord i pokupili mnoge medaljeNext\nSukob interesa postoji ali postoji i faktor vreme koje je veoma bitno za postavljeno pitanje.\nJaric zivadin says:\n01/01/2018 at 22:22\nNije zakonski. To svi pravnici znaju.


Istok: pretučen povratnik Blagoje Zuvić iz Dragoljevca - Radio Goraždevac\nIstok: pretučen povratnik Blagoje Zuvić iz Dragoljevca\nBlagoje Zuvić iz sela Dragoljevac, kod Istoka, pretučen je danas oko 12 časova nakon verbalne rasprave sa komšijom albancem, koji ga je nakon toga pretukao, saznaje Radio Goraždevac. Slučaj je prijavljen a Zuvić trenutno daje izjavu u policijskoj stanici u Istoku.\nPre desetak dana on je izjavio za radio Goraždevac da se vratio u selo Dragoljevac sa namerom da tu ostane, napominjući da ga niko ne obilazi od nadležnih u opštini I iz srpske zajednice.\nBlagoje Zuvić vratio se u ovo selo sa sinom, snajkom i unučetom maja 2017. godine, žive u kući koju im je napravila Vlada Kosova.\n„Živim sa snahom unučetom i sinom uvek smo nas četiri-pet tu, dali su nam samo dva kreveta ali šta da se radi. Ukupno imanja ovde imam četrnaest hektera ali trenutno koristim samo hektar placa, imao sam četiri kuće tri trospratne jednu plansku i ništa mi od kuća nije ostalo Eto, hvala Bogu kad se ovo čisti sada malo sam dobio volju za životom i ako da Bog da bude sve bolje“.\nKako kaže ovaj povratnik u poslednjih godinu dana niko od opštinskih predstavnika, niti ministastva za povratak i zajednice mu nije pokucao na vrata.\n„Dolazila je Vinka (Radosavljević, načelnica okruga), sa severa su dolazili predstavnici Srpske liste a ostali slabo samo kada treba da se glasa“, rekao je prošle nedelje Zuvić u izjavi za Radio Goraždevac.\nOvaj incident osudilo je i Ministarstvo za zajednice i povratak.\nPrema saznanjima koje Ministarstvo za zajednice i povratak ima sa terena, Zuvića su pretukle komšije Albanci na ulici nadomak njegove kuće a motiv napada jeste problem oko imovine.\nOvo je nastavak pritiska na povratnike kako bi napustili svoja imanja i da pojedini delovi Kosova ostanu bez Srba i etnički čisti, rekao je potpredsednik Vlade i ministar za zajednice i povratak Dalibor Jevtić.\n„ Već je postalo očigledno da Srbi povratnici u Klini, Istoku smetaju pojedincima koji žele ove delova Kosova bez Srba. Napad na Blagoja Zuvića ima za cilj njegovo proterivanje i to je ono što je u ovom trenutku sasvim sigurno. Lično neću dozvoliti da ovakvi incidenti nanesu nesagledivu štetu na proces povratka i da povratnička mesta ostanu bez Srba“, kazao je ministar Jevtić.


Francuska vlada priprema izmjene Ustava\nFrancuska vlada priprema izmjene Ustava koje bi dozvolile uvodjenje vanrednog stanja u maksimalnom trajanju od šest mjeseci i oduzimanje francuskog državljanstva osobama osudjenim za terorizam koje imaju dvojno državljanstvo, naveli su danas izvori u vladi.\nNacrt zakona upućen je ove nedjelje vladi da bi se pristupilo izmjenama Ustava o kojima je govorio predsjednik Fransoa Oland poslije terorističkih napada 13. novembra u Parizu.\nOland je uveo vanredno stanje u noći nakon napada, a parlament ga je produžio na tri mjeseca do 26. februara.\n''Ova ustavna reforma predvidja uvodjenje kriznog civilnog režima da bi se djelovalo protiv "ratnog terorizma", rekao je Oland 16. novembra.\nVlada takodje želi da se ustavom reguliše mogućnost oduzimanja francuskog državljanstva osobama sa dvojnim državljanstvom koji su osudjeni za akt terorizma. Već postoji jedan vrlo slabo korišten zakon prema kome može da se oduzme državljanstvo osobi rodjenoj u Francuskoj koja ima dvojno državljanstvo, a koja se "ponaša kao državljanin neke strane zemlje".\nVanredno stanje dozvoljava vlastima zabranu kretanja osoba ili vozila, uspostavljanje zaštićenih zona i u nekim zonama zabranu boravka osobama koje pokušavaju na bilo koji način da ometaju djelovanje javnih vlasti.


SAD: Više od 10.000 boraca IDIL-a ubijeno u zračnim udarima - Klix.ba\nSAD: Više od 10.000 boraca IDIL-a ubijeno u zračnim udarima\n3.6.2015. u 13:53\nViše od 10.000 boraca Islamske države ubijeno je otkako je međunarodna koalicija započela svoju kampanju protiv militantne grupe prije devet mjeseci u Iraku i u Siriji, saopćio je u srijedu zamjenik američkog državnog sekretara Antony Blinken.\nGovoreći nakon sastanka koalicije u Parizu, on je izjavio da je ostvaren veliki napredak u borbi protiv Islamske države ali da je grupa ostala otporna i u stanju da preuzima inicijativu.\n"Mnogo je gubitaka unutar Daesha od početka ove kampanje, više od 10.000. To će imati uticaja na kraju", izjavio je Blinken za France Inter radio, koristeći blaži pogrdni izraz za Islamsku državu, prenosi Reuters.\nU utorak su zapadne i arapske države koje izvode zračne udare protiv boraca Islamske države podržale irački plan za preuzimanje teritorije nakon što ih je irački premijer optužio kako ne čine dovoljno da pomognu vladi u Bagdadu da porazi pobunjenike.\n"Na početku ove kampanje mi smo govorili da će za nju trebati vremena. Sačinili smo trogodišnji plan i sada smo ušli u njegov deveti mjesec", kazao je.


Trampova administracija u tišini uklonila trećinu nuklearnih bombi iz Evrope - 21.03.2021, Sputnik Srbija\nIzgleda da je Trampova administracija u tišini uklonila oko 50 američkih nuklearnih gravitacionih bombi B61 iz svojih skladišta u Evropi i Turskoj, ostavljajući... 21.03.2021, Sputnik Srbija\ndonald tramp, sad, evropa, turska, vojska i naoružanje\n21:56 21.03.2021 (Osveženo: 01:42 26.08.2021)\nIzgleda da je Trampova administracija u tišini uklonila oko 50 američkih nuklearnih gravitacionih bombi B61 iz svojih skladišta u Evropi i Turskoj, ostavljajući oko 100 bojevih glava stacioniranih u ta dva regiona, navodi se u izveštaju Kongresne službe za istraživanje.\nTrust mozgova, čiji je zadatak da informiše američke zakonodavce o nizu politika, poziva se na nedavno deklasifikovane izveštaje prema kojima su nuklearke preraspoređene iako američki zvaničnici „nisu najavili nikakve promene u postojećem baziranju američkog nuklearnog oružja u Evropi“.\nU januarskom izveštaju Biltena atomskih naučnika o trenutnom statusu američkog nuklearnog arsenala potvrđuje se da je oko stotinu B61 raketa trenutno smešteno u američkim bazama u pet evropskih zemalja, što je za trećinu manje od ranije procenjenih 150.\nNuklearne bombe su stacionirane u Italiji (u bazama Aviano i Gedi), Nemačkoj (vazdušna baza Buhel), Belgiji (baza Klajne Brogel), Holandiji (baza Volkel) i u Turskoj (Indžirlik). Istraživači su pad broja raspoređenih nuklearnih bombi pripisali „smanjenju operativnog skladišnog kapaciteta u Avianu i Indžirliku“, a rakete se sada čuvaju u bazama u SAD i održavaju spremnima za operacije u Aziji ili drugim lokacijama van Evrope.\nBilten atomskih naučnika takođe izveštava da se broj bombi u turskoj bazi Indžirlik smanjio sa 50 na oko 20 usled zabrinutosti za bezbednost koja se prvi put pojavila nakon neuspelog puča 2016. godine.\nMoskva je godinama pozivala Vašington i njegove saveznike da uklone svo američko nuklearno oružje iz Evrope, koga su i ruski i evropski zvaničnici opisali kao „relikt hladnog rata“. Rusija je kritikovala i NATO koncept „deljenja nuklearne energije“ koji omogućava ne-nuklearnim saveznicima da učestvuju u planiranju operacija sa nuklearnim bombama. Rusija tvrdi da, osim što izaziva tenzije i sumnje u odnosima Rusije i NATO-a, NATO-ovo „deljenje nuklearki“ predstavlja kršenje Ugovora o neširenju nuklearnog oružja.\nIzvori u ruskoj vladi rekli su medijima da Moskva nije obaveštena o bilo kakvim promenama američkog nuklearnog arsenala u Evropi, pri čemu je jedan neimenovani zvaničnik ukazao da je moguće da bi smanjenje moglo biti povezano sa modernizacijom bombi.\nEvgenij Bužinski, penzionisani general-potpukovnik ruske vojske, rekao je da ne veruje u mogućnost potpunog povlačenja američkih nuklearnih bombi iz Evrope, ali je dodao da bi ruski vojni planeri mogli da provere da li je došlo do smanjenja, a to bi moglo dovesti do promena u odabiru ciljeva u slučaju rata.\nAmerička vojska obavezala se na unapređenje arsenala bombi B61 sredinom 2010. godine, opredelivši se za pravljenje manje varijante poznate kao B61-12, čije je testiranje nedavno prikazano na poligonu Tonopah u Nevadi. Prikazane bombemogu se nositi u unutrašnjem delu aviona F-35. Bomba ima četiri mogućnosti punjenja od 0,3 kilotona, 1,5 kilotona, 10 kilotona i 50 kilotona. Poređenja radi, nuklearne bombe koje su SAD bacile na Hirošimu i Nagasaki u avgustu 1945. godine imale su punjenje od oko 15, odnosno 18 kilotona.\nSAD su započele tridesetogodišnju potrošnju od 1,2 biliona (1.200 milijardi) dolara namenjenu za nadogradnju nuklearnog arsenala 2016. godine, a troškovi su se povećali na čak 1,7 biliona pod Trampovom administracijom koja je podstakla dodatnu potrošnju na stvari poput novih mikro nuklearki i sa mora lansiranih krstareća raketa. Ranije ovog meseca, saveznici predsednika Bajdena u Kongresu predstavili su zakon kojim se predlaže ukidanje nekih od predloženih Trampovih izdataka.\nSjedinjene Države su pedesetih godina prebacile nuklearno oružje u zapadnu Evropu, povećavajući arsenal na oko 8.000 bojevih glava u jeku hladnog rata. Broj nuklearnih bombi smeštenih na kontinentu dramatično je smanjen devedesetih, ali oružje nikada nije potpuno eliminisano.


Odbor: VBA nije pratila prepisku Šutanovca i urednika 'Nedeljnika'\nIzvor: RTS, 21.Feb.2020, 16:53 (ažurirano 02.Apr.2020.)\nSkupštinski odbor za kontrolu službi bezbednosti saopštio je da je utvrdio da prema bivšem ministru odbrane Draganu Šutanovcu i glavnom uredniku "Nedeljnika" Veljku Laliću Vojnobezbednosna agencija nije primenjivala posebne mere kojima bi se mogli prikupiti podaci iz međusobne komunikacije.\nPostupajući po zahtevu Odbora, generalni inspektor službi izvršio je vanredni nadzor u VBA nad primenom svih >> Pročitaj celu vest na sajtu RTS << postupaka i mera za prikupljanje tajnih podataka i dokaznih radnji, čijom eventualnom primenom bi se moglo doći do sadržaja komunikacije, navodi se u saopštenju.\nKako se ističe, prilikom vanrednog nadzora nije ustanovljena nezakonita primena posebnih postupaka i mera, niti bilo kakva zloupotreba u tom smislu, ustanovljeno je da se mere primenjuju isključivo u skladu sa zakonom i o tome na pravilan način vode evidencije.\nOdbor je od generalnog inspektora zahtevao nadzor jer su se u javnosti pojavile insinuacije u kojima je ministar odbrane optužen za nezakonito ostvarivanje uvida u elektronske komunikacije određenog medija i bivšeg ministra, koji je indirektno ukazao i na mogućnost da je to delo počinjeno preko VBA.\nPovodom reagovanja ministra odbrane Aleksandra Vulina na tekst Dragana Šutanovca, redakcija Nedeljnika saopštila je da taj tekst nikada nije objavljen u tom listu, niti bilo gde drugo već je bio deo elektronske komunikacije sa uredništvom.\nNedeljnik je tada zatražio hitne odgovore od ministra Vulina i uprave za odnose sa javnošću Ministarstva odbrane kako su došli do teksta, a od nadležnih istražnih organa da ispitaju slučaj.\nBeta: Skupština Srbije: Vanredni nadzor VBA pokazao da Dragan Šutanovac nije prisluškivan ni praćen\nRadio Televizija Vojvodine: Odbor za kontrolu službi bezbednosti: VBA nije pratila Šutanovca i Nedeljnik\nDanas: Šutanovac o izveštaju Odbora: Mogli da zaključe i da je „Zemlja ravna ploča“


Goran Jović, predsednik RPK Leskovac oslobođen optužbi – Info Centar Juga\nGoran Jović, predsednik RPK Leskovac oslobođen optužbi\nSaopštenje za javnost povodom okončanja krivičnih postupaka i donetih oslobađajućih presuda\nPresudama Apelacionog suda u Nišu od 26.11.2015.g i od 4.3.2016.g. , potvrđene su presude Višeg suda u Leskovcu kojima je, mr Goran Jović iz Lebana,Predsednik RPK Leskovac, pravnosnažno oslobođen svih optužbi da je navodno činio krivična dela koja su mu u toku trajanja ova dva kafkijanska krivična postupka bila stavljana na teret.\n-Sudske presude su samo potvrdile da je protiv mr Gorana Jovića ali i protiv Regionalne privredne komore, više od 5 godina vođena prljava kampanja,da je bio u mnogim medijima blaćen i ocrnjen kao najgori kriminalac, potpuno proizvoljno, besmisleno i sa samo jednim jedinim razlogom, a to je da se on ,ali i Regionalna privredna komora, obesčaste i oljagaju na najgori mogući način. Takvim „akcijama“ Policijske Uprave u Leskovcu a onda i javnog tužilaštva,nije samo njemu naneta ogromna moralna šteta,već se italijanski partner IKARO s.r.l. iz Kortona, uz veliku materijalnu štetu, povukao iz zajedničkog posla sa Komorom. Zajednička firma, koja je trebala doneti brojne pogodnosti ne samo Komori nego i celom gradu,je likvidirana, a strani partner je svoju investiciju nastavio i zasnovao u drugoj zemlji (Makedonija).\nZbog svega toga, i činjenice da se i dan danas po nekim, pre svega elektronskim medijima,prilikom pretrage i dalje mogu naći natpisi o mr Goranu Joviću kao kriminalcu, pokrenućemo odgovarajuću pravnu zaštitu. Želimo da se, koliko-toliko po Zakonu, ispravi velika višegodišnja nepravda i medijska hajka-plasiranjem neistina o mr Goranu Joviću,predsedniku i Regionalnoj privrednoj komori Leskovac, navodi se u saopštenju za javnost Regionalne privredne komore Leskovac.\nKopačke na dar\nLebane: Utvrđena zbirna izborna lista\nU okviru programa Školice sporta iz Lebana, škola plivanja kreće sa radom od 25. juna


DAČIĆ REKAO KAKO STVARI STOJE: Ko god da pobedi, moramo da jačamo odnose sa SAD! Bez međustranačkog dijaloga do kraja godine\nPredsednik Skupštine Srbije i lider Socijalističke partije Srbije\n03.11.2020. 11:33h 03.11.2020. 11:34h\nBEOGRAD - Predsednik Skupštine Srbije i lider Socijalističke partije Srbije Ivica Dačić rekao je danas da Srbija mora da bude spremna na svaki rezultat američkih izbora i da jača odnose sa Sjedinjenim Američkim Državama.\nDačić je podsetio da su izbori u Americi svetski događaj i rezultati tih izbora će, kaže, imati velike posledice i efekte na međunarodne odnose u celini, i sigurno je da će i Srbija biti deo tog regiona na koje će rezultati izbora uticati.\n- Mi moramo da budemo spremni na svaki rezultat. Nezavisno ko pobedi mi moramo da jačamo odnose sa SAD imajući u vidu da nijedna ni druga strana nama nisu nove i da smo održavali kontakte i razgovarali i sa Džozefom Bajdenom i sa Donaldom Trampom u prošlosti, rekao je Dačić novinarima u parlamentu.\nKako je naveo, bez obzira šta našoj zemlji više ili manje odgovara, treba da se trudimo da nađemo najveći ili najmanji zajednički interes koji Srbija i SAD mogu da imaju.\nDačić: Bez međustranačkog dijaloga do kraja godine\nPredsednik Skupštine Srbije Ivica Dačić izjavio je danas da nije realno očekivati da do kraja godine počnu aktivnosti na međustranačkom dijalogu.\nDačić je novinarima, odgovarajući na pitanje da li je odgovorio Tanji Fajon na otvoren poziv da se krene sa dijalogom pod pokroviteljstvom Narodne skupštine, rekao da je dobio mnoge čestitke povodom izbora za predsednika parlamenta i da je jedna od takvih došla i od predstavnika Evropskog parlamenta Tanje Fajon i Vladimira Bilčika.\nKako je rekao, u tim čestitkama su predložili da se napravi onlajn sastanak na kojem bi raspravljali o međustranačkom dijalogu.\n"Nesporna je naša želja da damo svoj doprinos u dijalogu. Ja moram da vas upoznam sa obavezama koje skupština ima, šta je bio dogovor u prošlom mandatu pošto su razmenjivana pisma, šta se dešavalo u prvoj fazi i šta podrazumeva druga faza, kao i ko bi sve trebalo da učestvuje", rekao je Dačić.\nOn je dodao da će posle aktivnosti na republičkom budžetu razgovarati sa predstavnicima evropskih institucija da se vidi koji bi bili dalji koraci u svemu tome. Prema njegovim recicma, nije hitno da se o tome sada raspravlja pošto su izbori za dve godine.\n"Zzelim da posle donošenja budžeta i hitnih stvari na miru raspravimo sva ta pitanja i vidimo kako dalje, imajući u vidu da je u međuvremenu formirano ministarstvo koje treba da se bavi dijalogom", rekao je Dačić. Dodao je da rad parlamenta nije uslovljen time i da "našu agendu mi sami pravimo". Kako je podvukao, rebalans budžeta je glavna stvar i nije realno očekvati da do kraja godine počnu aktivnosti na međustranačkom dijalogu.\nZORANA MIHAJLOVIĆ PONOVO ISPROZIVALA DIREKTORA SRBIJAGASA: Ne može Bajatović da se bogati, a država da siromaši\nIvica DačićSADAmerikabez međustranačkog dijaloga


Saopštenje za javnost: Da li omladina u Srbiji ima pravo da bude nezadovoljna svojim položajem? – Cross-border Programme\nYou are here: Home / Вести / Projekti II poziv / Mladi – najznačajnija pokretačka snaga regiona / Saopštenje za javnost: Da li omladina u Srbiji ima pravo da bude nezadovoljna ...\nSaopštenje za javnost: Da li omladina u Srbiji ima pravo da bude nezadovoljna svojim položajem?\nOdgovor na ovo pitanje nudi sveobuhvatna analiza Centra za ravnomerni regionalni razvoj (CenTriR) koja otkriva različite aspekte sprovodjenja omladinskih politika u opštinama i gradovima koji se nalaze u pograničnom regionu Srbije prema Bosni i Hercegovini. Ovaj prikaz u velikoj meri oslikava stanje i u drugim delovima Srbije, te su zaključci i preporuke uglavnom primenjivi i na ostale delove zemlje. Analiza pokazuje da su, i pored uspostavljanja nadležnih institucija na nacionalnom i pokrajinskom nivou (Ministarstvo omladine i sporta, Pokrajinski sekretarijat za sport i omladinu) i na lokalnom nivou (više od 140 kancelarija za mlade), kao i usvajanja napredne regulative u ovoj oblasti (Zakon o mladima, Nacionalna strategija za mlade, Lokalni akcioni planovi za mlade, itd.), interesi omladine u Srbiji i dalje na marginama procesa donošenja odluka na svim nivoima vlasti.\nVažan deo analize predstavljaju rezultati istraživanja o funkcionisanju kancelarija za mlade u 8 lokalnih samouprava iz pomenutog regiona – Sremske Mitrovice, Indjije, Stare Pazove, Rume, Prijepolja, Nove Varoši, Užica i Čajetine. Istraživanje je pokazalo da su gotovo sve lokalne samouprave prepoznale značaj osnivanja lokalnog servisa za mlade, ali da, i pored toga, neke od njih još uvek nisu obezbedile prostor za obavljanje svakodnevnih aktivnosti kancelarije za mlade, kao ni budžet iz koga bi se finansirale aktivnosti usmerene na unapredjenje položaja mladih, kao što je slučaj sa Užicem i Čajetinom. Godišnji budžet kojim raspolažu kancelarije za mlade se veoma razlikuje od jedne do druge lokalne samouprave, pa se tako 2012. godine kretao u rasponu 280,000 dinara u Staroj Pazovi do 3,8 milona dinara u Indjiji i Sremskoj Mitrovici. Pored ovoga, značajno je napomenuti da polovina kancelarija za mlade koje imaju sopstveni budžet nije direktno uključena u budžetsko programiranje za narednu godinu i da u njihovo ime, a bez konsultacija sa njima, to rade druga odeljenja lokalne samouprave. Ovo dovoljno govori o tome kako lokalne samouprave rangiraju potrebe i probleme mladih u lokalnoj zajednici prilikom alokacije finansijskih sredstava i sa koliko (ne)ozbiljnosti planiraju da pristupe njihovom rešavanju.\nU analiziranim kancelarijama za mlade radi najčešće jedno do dvoje stalno angažovanih lica, a svaki drugi koordinator/ka za mlade ima višegodišnje radno iskustvo u civilnom sektoru. Ova pohvalna praksa je doprinela tome da su sve analizirane kancelarije u prethodne 2 godine uspele da preko projekata obezbede odredjena sredstva za finansiranje svojih aktivnosti, pošto vrlo skromna sredstva, kojima raspolažu iz lokalnog budžeta, nisu ni približno dovoljna za njihovo svakodnevno funkcionisanje i rešavanje problema mladih u lokalnoj zajednici.\nBez obzira na pojedinačne (ne)uspehe, može se konstatovati da su kancelarije za mlade u svom dosadašnjem radu, generalno, postigle nekoliko ključnih rezultata: osnivanje lokalnog servisa za mlade kome se mladi u bilo kom momentu mogu obratiti i gde će njihovi problemi i predlozi biti uvaženi; stvaranje mogućnosti za neformalno obrazovanje mladih i učešće u programima za mlade; uspostavljanje saradnje izmedju lokalnih institucija i omladinskih organizacija sa ciljem unapredjenje položaja mladih; bolja umreženost mladih na lokalu i formiranje novih lokalnih omladinskih organizacija. Medjutim, da bi se postigli stvarni rezultati u drugim oblastima značajnim za položaj mladih na lokalu, biće potrebno uložiti mnogo dodatnog truda, finansijskih sredstava i istrajnosti u borbi sa postojećim problemima. Kao prvo, prosečan broj mladih koji koriste usluge kancelarija za mlade i ućestvuju u njenim aktivnostima je u najvećem broju opština mali i nedovoljan u odnosu na čitavu populaciju mladih u njima. Ovakvoj situaciji pogoduje izuzetna pasivnost, inertnost i nezainteresovanost većine mladih u najvećem broju lokalnih zajednica, ali i to što u nedostatku finansijskih i drugih resursa ove kancelarije nisu u stanju da u dovoljnoj meri zainteresuju i animiraju mlade da svoje slobodno vreme koriste na pravi način. Kao drugo, u 90% slučajeva ove kancelarije isključivo sprovode aktivnosti u koje su uključeni mladi iz urbanog dela opštine/grada, dok su mladi koji žive na selu ili u prigradskim naseljima retko obuhvaćeni njihovim aktivnostima, čime jedna značajna grupacija ostaje izvan domašaja omladinske politike. Kao treće, mladi se još uvek ne percipiraju kao aktivni subjekti u odnošenju odluka i kreiranju lokalnih politika, već se najčešće koriste kao dekor i „nezaobilazan“ činilac u procesima u kojima se participativnost a priori podrazumeva, kao što je izrada Lokalnih akcionih planova za mlade.\nOvi nalazi su deo šireg istraživanja sprovedenog na projektu „Mladi-najznačajnija pokretačka snaga našeg regiona“, koje se bavi utvrdjivanjem stvarnog stanja na planu sprovodjenja omladinskih politika u pograničnim lokalnim zajednicima u Srbiji i BiH. Projekat, kroz IPA program Prekogranična saradnja Srbija – Bosna i Hercegovina, finansira Evropska unija, a zajednički ga realizuju dve organizacije civilnog društva – Centar za ravnomerni regionalni razvoj – CenTriR (Beograd) i Helsinški odbor za ljudska prava u Republici Srpskoj (Bijeljina). Rezultati ovog šireg istraživanja, koje se fokusira na gradove i opštine sa obe strane granice, kao i rezultati Analize koja se odnosi isključivo na gradove i opštine u Republici Srbiji, dostupni su na vebsajtu CenTriR-a, i to na sledećim adresama: http://www.centrir.org/index.php?page=28&style=2 (publikacija), http://www.centrir.org/index.php?news=98 (analiza za Srbiju).\nVest o istraživanju objavili su i:\n27. март 2014. /by Jelena Stojanov\nhttps://srb-bih.org/wp-content/uploads/2018/12/cb-hih-logo2.png 0 0 Jelena Stojanov https://srb-bih.org/wp-content/uploads/2018/12/cb-hih-logo2.png Jelena Stojanov2014-03-27 10:02:442017-09-29 07:54:45Saopštenje za javnost: Da li omladina u Srbiji ima pravo da bude nezadovoljna svojim položajem?\nOtvorena renovirana teretana u specijalnoj bolnici Čigota na Zlatiboru Poziv: Dani i večeri romske kulture i tradicije


ТУРСКА НИЈЕ ПОКРЕТАЧ „ВЕЛИКЕ АЛБАНИЈЕ“! Ево ко лажно окривљује Ердогана и скида кривицу са себе!\nTURSKA NIJE POKRETAČ „VELIKE ALBANIJE“! Evo ko lažno okrivljuje Erdogana i skida krivicu sa sebe!\nKo uvlači Tursku u balkanske sukobe?\nZapad posebno neke moćne države EU i SAD žele da kompromituju turskog predsednika Redžepa Tajipa Erdogana i da sa Ruskim liderom Vladimirom Putinom budu proglašeni kao remetilački faktori u Evropi i na Balkanu. Jedan broj tabloidnih medija ističe da je kao mogući organizator scenarija „velike Albanije“ i izjava albanskog premijera Edi Rame ili Hašima Tačija sa Kosova zapravo turski predsednik Redžep Tajip Erdogan. Turska politika na Balkanu jača neosmanskih ciljeva. Turska državna politika preko geoekonomije, saobraćajnih koridora kao i kroz versku islamsku dimenziju jača svoju poziciju na Balkanu. Nije realno staviti predsednika Turske Erdogana kao inicijatora ratnog sukoba na Balkanu preko „velike Albanije“, jer se Turska sada bori za svoj novi status i „resetovanje“ svojih odnosa sa EU, SAD i Rusijom. Da je tačna procena i navodi tabloida u Srbiji da predsednik Erdogan organizuje destabilzaciju Balkana preko politike „Velike Albanije“, državni vrh Srbije imao bi tačne informacije od ruske države. Tako su mediji u Srbiji „naseli“ na izvesne informacije i krenuli su u „spinovanje“ i preuveličavanje trenutnih interesa i pozicije Turske na Balkanu. Pravi „igrači“ koncepta “Velike Albanije“ su u SAD, Velikoj Britaniji i Nemačkoj. Turska se bori za svoj status na Balkanu i u Evropi. Tačno je da je politika predsednika Turske znatno miltarizovvana i da prerasta u „sultanski“ odnos sa uzurpacijom političkih i medijskih sloboda ali „gazde“ na Balkanu i u Tirani i Prištini nisu u Istanbulu i Ankari već onim silama koje su Kosovo „otele“ od Srbije i koje drže veći deo Balkana pod protektoratom.\nNova Turska geopolitika na Balkanu\nTurska ima svoju novu geopolitiku koja se može videti u obimnoj i veoma zanimljivoj studiji Ahmeta Davitoglua „Strategijska dubina“ pisana početkom 2000-tih godina. Davitoglu kao bivši ministar spoljnih poslova je strateg nove turske geopolitike sa „novom“ politikom na Balkanu koja u sebi sadrži više „meke moći“ nego upotrebe sile. Davitoglu kao bliski saradnik predsednika Erdogana nije više na vlasti, ali i dalje ima jak uticaj kao proamerički igrač u Turskoj. Zbog toga je i smenjen posebno posle zaoštravanja odnosa sa Rusijom i u vezi obaranja ruskog aviona. Rusija i Turska su bile na ivici konflikta i zbog ponašanja Davitoglua u incidentu koji je išao više na američku i NATO „vodenicu“. Ruska politika je „spasila“ predsednika Erdogana jer je na vreme prenela informacije o nameri vojnog udara. Tako je Erdogan postao „dužnik“ ruskom predsedniku Putinu, ali su i „partneri“ u podeli interesa i racionalizaciji sukoba u Siriji. Dakle sve su ovo činjenice koje ukazuju da Turska nije direktno umešana u politčku kampanju „Velike Albanije“ Edi Rame i Hašima Tačija. Turska ima značajni diplomatski i obaveštajni uticaj na Balkanu, ali ovde je reč o „podzemnoj diplomatiji“ Zapadnih država.\nVučić poziva Erdogana da poseti Srbiju\nPredsednik Vlade Srbije Aleksandar Vučić i novoizabrani predsednik Srbije Aleksandar Vučić u razgovoru sa turskim ambasadorom Tanžuom Bilgičem, uputio je poziv predsedniku Turske Redžepu Tajipu Erdoganu da poseti Srbiju. Predsednik vlade Aleksandar Vučić je kazao: “Želimo da privučemo još veći broj turskih investitora i organizujemo sastanke sa poslovnim ljudima iz Turske, u cilju izgradnje poverenja onih koji već posluju u našoj zemlji, kao i povećanja obima privredne saradnje“. Ambasador Bilgič je naglasio da su neophodni dobri odnosi Turske sa Srbijom, kao ključnom zemljom za mir i stabilnost na Balkanu. Premijer Vučić je najavio dolazak novih preduzetnika iz Turske, koji su spremni da svoje poslovanje prošire u nekim od gradova Srbije pre svega u Raškoj oblasti. Turski ambasador u Srbiji kaže: „I turski predsednik i srpski premijer su snažni lideri koji donose snažne odluke“. Da postoje čvrste indicije kako pišu tabloidi premijer Srbije ne bi zvao turskog ambasadora da se pozove Predsednik Erdogana. Postavlja se šta je onda tačno. Da li to što prenose provladini tabloidi i novine da Erdogan stoji iza „Velike Albanije“ ili poziv premjera Vučića da Srbiju poseti turski predsednik Redžep Tajip Erdogan? Turska je velika i ozbiljna država strateških interesa i svoje namere neće pokazivati brutalnim izazivanjem ratnog žarišta na Balkanu gde ima svoje etničke, ekonomske i geopolitiče interese. Turskoj je dovoljno briga i konflikta u Siriji Iraku, spora sa EU i unutrašnjom nestabilnošću da bi širila preko Edi Rame i Hašima Tačija ratnu retoriku. Zato je potrebno da se bez senzacionalizma i oblika netaktične propagande što je moguće tačnije piše o veoma ozbiljnim pitanjima.\nAl ste naivni Internata jun , prvo Turci krivi a znam da jtto ami_ Engleska smisla kao i ubijem a mrvičari Evropa balada u svemu pomalo uvlačeći se u dupe anglosaksoncima!!!! Sledeći put ne trčite pred rudu može vas palima udariti po ćiverici!!!!


Jun 20, 2019 11:52\nPredsednik Saveza Srba iz regiona Miodrag Linta povodom Svetskog dana izbeglica - 20.juna, ocenio je da se "sistematski i namerno krše ljudska prava preko milion i 200 hiljada proteranih Srba i drugih oštećenih građana sa prostora bivše Jugoslavije".\nZbog toga je, kako se navodi u saopštenju Saveza Srba iz regiona, urađena evidencija otete, uništene i druge imovine proteranih Srba i drugih oštećenih građana iz Hrvatske, BiH i Slovenije.\n"Ukupno je 10.322 porodice popunilo Obrazac za evidenciju odnosno preko 30.000 proteranih Srba i drugih oštećenih građana", istakao je Linta.\nDodaje se da je nakon završene evidencije izvršena analiza prikupljenog materijala i da je sačinjen izveštaj o "sistematskom kršenju ljudskih prava proteranih Srba i drugih oštećenih građana".\nLinta ističe da će Savez Srba iz regiona izveštaj poslati na adrese svih značajnih međunarodnih organizacija, kao što su Ujedinjene nacije, Evropska unija, Konferencija za evropsku bezbednost i saradnju, Savet Evrope, kao i na adrese vodećih država sveta.\nSavez Srba iz regiona će tražiti, prema njegovim rečima, od Evropske unije tj. od njenih institucija Evropskog parlamenta, Evropskog saveta, Saveta ministara i Evropske komisije da izvrši pritisak na Hrvatsku, BiH i Sloveniju da poštuju Povelju Ujedinjenih nacija o ljudskih pravima, Evropsku konvenciju za zaštitu ljudskih prava i osnovnih sloboda.\nTakođe, kako kaže, BiH treba da ispuni Aneks 7 Dejtonskog mirovnog sporazuma, koji se odnosi na povratak imovine izbeglih i raseljenih lica.\n"Jasno je da nije moguće uspostaviti trajni mir i stabilnost i odnose međusobnog poštovanja i poverenja u regionu bez pronalaženja pravičnog rešenja pitanja otete i uništene imovine i drugih otetih prava", zaključuje se u saopštenju informativne službe Saveza Srba iz regiona.\nSvetski dan izbeglicaLintaproterani Srbi